16:22 19.09.2017 Elm və təhsil\nUNEC-in geniş tərkibdə nümayəndə heyəti Almaniyanın Siegen Universitetində səfərdədir.\nUNEC-in Marketinq və Kommunikasıya Departamentindən Trend-ə verilən məlumata görə, UNEC və Siegen Universitetinin birgə reallaşdırdığı “EE-KEY-AZ Sahibkarlıq təhsili: Azərbaycanda iş yerlərinin yaradılması və məşğulluğun əsas amili kimi” layihəsi çərçivəsində həyata keçirilən səfərin məqsədi avropalı mütəxəssislərlə sahibkarlıq təhsili sahəsində fikir mübadiləsi aparmaqdır.\nEyni zamanda, nümayəndə heyəti Siegendə təşkil olunan Sahibkarlıq Tədqiqatları üzrə Avropa Fənlərarası Konfransında iştirak edəcəklər. Konfransda Almaniya, Fransa, Portuqaliya, Niderland, İngiltərə və başqa ölkələrdən mütəxəssislərin iştirakı ilə müxtəlif istiqamətlər o cümlədən, akademik sahibkarlıq, karyera imkanlarının yaxşılaşdırılması, innovasiyalar və s. mövzular üzrə müzakirələr təşkil olunacaq.


Ağ elə ağ, qara elə qara olaraq qalır! 48 saat müdafiə.\nPredmetin nömrəsi: 82247 (822470988046)\nNIVEA-dan AĞ VƏ QARA GÖRÜNMƏZ dezodorant-antiperspirantı. 48 saat boyunca Sizi etibarlı müdafiə edir. Qara geyimlərdə ağ izlər qoymur. Ağ geyimlərdə sarı izlərin yaranmasının qarşısını alır.\n• aniperspirantın 48 saat müdafiəsi və NIVEA® yumşaq baxımı\n• dermatoloji yoxlamadan keçmişdir\nNIVEA MEN® DƏN ULTRA ANTİPERSPİRANTI\nTƏRAVƏT ENERJİSİ DİYİRCƏKLİ ANTİPERSPİRANTI\nKİRŞAN EFFEKTİ DİYİRCƏKLİ ANTİPERSPİRANT-DEZODORANTI\nMAKE UP EXPERT xətti xüsusi olaraq makiyajı sevənlər üçün yaradılıb


Şimşək Ömrü / Məmməd Məmmədzadə\n25.05.12 05:52 ərzində olan dəyişikliklər\tYazan redaktor\t25.05.12 05:21\nBeləcə öz ilk şeirini oxuyaraq gündəlik ruzisini qazanmaq ümidi ilə Bakı küçələrini dolaşan kiçik Müşfiq sərt küçə qanunları ilə tanış olur. Bu sərt “qanunlar” onu sərtləşdirmir, əksinə qəlbi şəfqətlə dolur, həlimləşir.\n“Bir xəfif rüzgar əsincə, Müşfiqin yarpaqdan incə ürəyi titrəyir.”\nKüçələrdə siqaret sata-sata dərsdən, məktəbdən də uzaqlaşmır. İlk təhsilini “rus-türk” məktəbində alandan sonra 1920-1931-ci illərdə təhsilini 12 saylı ikinci dərəcəli məktəbdə, Bakı Darulmüəlliminin və Azərbaycan Pedoqoji İnstitutunun filologiya fakültəsində davam etdirir. 1931-ci ildən Bakının müxtəlif məktəblərində dərs deyir. Təhsilin, xüsusən də pedoqoji texnikumun həyatını kökündən dəyişdirdiyini şeirə çevirir:\n...Ömrüm səfalətlərin dərin çıxmazlarında,\nSolğun vərəqlər kimi görünən bir zamanda\nDərs alıb bir çırpınan qartal qanadlarından\nÇəkdin, çıxartdın məni yıxıldığım yoxuşdan!\n1926-cı ildə “Bir gün” şeiri, 1930-cu ildə ilk kitabı – “Küləklər” işıq üzü görür. İlk kitabından sonra özünə qarşı tələbkarlığı ilə bərabər şeirlərinin sayı da günbəgün, saatbasaat artır. “Ah, siz şeirlə keçən günlərim, siz ki, ən vəfalı günlərimsiniz” deyən Müşfiqin təkcə 1932-ci ildə 5 kitabı çıxır ki, bu da onun məhsuldar yaradıcılığından, istedadından xəbər verirdi. “Hər gün bir yeni nəğmə, hər gün bir yeni ilham, yazardı səhər-axşam”. Şeirə vurğunluğunu yaxın dostu, xalq şairi Rəsul Rza çox sonralar Müşfiqə həsr etdiyi “Qızılgül olmayaydı” poemasında belə yazacaqdı:\nŞeirə qul olduğunu)\nMüşfiq yazırdı. 30-cu illərin əsas mövzusu olan sosializmin tərənnümündən, beşillik plandan, oktyabrdan, komsomoldan, partiyadan yazırdı. Eyni zamanda yeni quruluşun mənfiliklərinə də biganə qalmırdı. Ədəbi irsə xor baxan, tariximizdən, ədəbiyyatımızdan, mdəniyyətimizdən üz çevirənlərə “özümüzü öyməyəlim, Füzuliyə dəyməyəlim” deyirdi.\nYenə həmin illərdə tar əleyhinə qızğın kampaniya başlayanda tarın müdafiəsinə qalxanların ön sıralarında idi. Tar əleyhinə danışanların, “oxuma tar, oxuma tar, istəməyir proletar, səndə çalınsın Qatar” deyənlərin acığına:\n- deyə bir Mənsuriyyə harayı çəkirdi. Əfsanə sözlərə məhəl qoymayan Müşfiq öz poetik dünyasını yaradırdı. Ürəyi eşqlə, sevgiylə doludu. İnsanları, eli, xalqı, vətəni çox sevirdi. Vətənə, elə bağlı idi, xalqın kədəri onun kədəri, sevinci onun sevinci idi. “Ellərin ürəyi kövrəkləşəndə gözünün ağlayan yaşı” olmaq istəyirdi. “Xalqilə titrəyən, xalqilə gülən, Vətənçin yaşayan, Vətənçin ölən” bir bəxtiyar şair sanırdı özünü.\nSəmimi idi. Yalandan, riyadan uzaq idi. Ağa ağ, qaraya qara deməkdən çəkinmirdi. “Hissi, həyəcanı olmayan kəslər”in “söz meydanında” at oynatmasına dözmürdü. “Mənasız şeiri” “qorxusuz laləyə”, “xülyasız şeiri” isə “qanadsız bir quşa” bənzədirdi. Hər yerindən duranın özünü şair adlandırmasını həzm edə blmirdi:\nAnasız çocuğa daya gərəkdir!\nAdamın üzündə haya gərəkdir!\n...Yenilikçı, novator şair idi. Müşfiq xülyası “bəyaz kötüklərdən çiçək yapan”dı. Ancaq özünəxas formalarda yazardı şeirlərini. Sözlər muma dönürdü əlində. Adi sözlər belə onun dilində, qələmində ecazkar bir sözə çevrilirdi. Başqalarının görə bilmədiklərini görürdü. Ədəbiyyatımızda gözlər haqda çox yazılıb. Gözləri nəyə bənzətməyiblər ki? Amma Müşfiqin qəlb gözünün gördüyü göz fərqlənir digərlərindən:\nSiyah qaşlarının kölgəliyində\nDaima çırpınır iki göyərçin\nQonaraq könlümün budaqlarına\nHər gün şer oxurlar onlar mənimçin.\nMəncə şərhə ehtiyac yoxdur.\nHəyatı çox sevirdi. “İşıqlı dünyadan”, “Dostdan, aşnadan”, “incə mənadan”, “bu əngin fəzadan”, “şeirdən, xülyadan” əl çəkmək istəmirdi. Amma bir şair fəhmi ilə “Bir sərxoş ölümün əlindən düşüb qırılan kaşı” olacağını duyurdu. Hansı bir hiss isə başı üstündə qara buludların sıxlaşdığını, qara yelin, qasırğanın yaxınlaşdığını pıçıldamağa başlamışdı və pıçıltı get-gedə güclənirdi.\nDolaşma baş ucumda bir qara qüvvət kimi,\nAydın yoluma çıxma bir dərin zülmət kimi.\nGecleyəm, dəhşətliyəm mən əbədiyyat kimi\nYetər.ş çaxma ay bulud!\nMənə bir qədər sükut?\nZamanın, gərdişin əlindən dad çəkir, haray qoparır bir şair. Bu Müşfiqdir:\nEy acıqlı günəş, soyuqqanlı ay!\nHaray bu gərdişin əlindən haray!\nBu da Müşfiqdir:\nBu da Müşfiqdir... 1109 №li məhbus... Bir gecənin içində xalqın sevimli şairindən “xalq düşməni”nə çevrilən Müşfiq. Ömrünün 30-cu baharını, ad gününü həbsxana kamerasında qarşılayan Müşfiq. Sovet Azərbaycanının, Sovet hökumətinin şairə ad günü təbriki...\nHəbs olunduğu gecənin ertəsi gün – 1937-ci ilin iyun ayının 5-dəki ilk istintaqda Müşfiq ona qarşı irəli sürülən bütün ittihamları rədd edir. İstintaq materiallarında oktyabr ayının 20-dək heç bir sənəd olmasa da istintaq aparılırdı. İşgəncələr, psixi hücumlar, təhqirlər ara vermirdi. Müşfiq dözürdü. Hər dəfə günahsız olduğunu bildirdikcə işgəncələr daha da artırdı. Ağla gəlməyən işgəncələrə əl atırdılar. Günlərlə yatmağa qoymur, saatlarla ayaq üstə saxlayırlar. Döyürlər, əllə, təpiklə, əllərinə keçən hər şeylə... Həyat yoldaşı Dilbəri, bacısı Balacaxanımı həbs edirlər... Yenə də dözür, günahsız olduğunu deyir. Hələ də qəlbində kiçicik bir umud var. Hələ sındıra bilməyiblər onu.\nMüstəntiq Qalustyanın erməni xisləti özünü göstərir. 1937-ci ilin oktyabrın 20-də hörmət etdiyi, sevdiyi, inandığı adamların böhtan dolu ifadələrini Müşfiqə oxuyur:\n“...Məm Müşfiqi faşist ovqatlı element kimi tanıyıram.”\n“...Müşfiq qatı millətçi, Əhməd Cavadın davamçısıdır.”\n“...Müşfiq əksinqilabi əhval-ruhiyyəli şairdir. Nümunə üçün onun “Banditlər” şeirini göstərə bilərəm.”\nMüşfiq onu tanıyanların xəyanətinə dözmür. Son ümid qığılcımı da sönür. Gah açılan, gah qapanan ümid qapıları bu dəfə birdəfəlik bağlanır. Özünü günahkar sayır.\n1938-ci ilin yanvar ayının 5-i. Saatın əqrəbləri 11:20-ni göstərir. Hərbi kollegiyanın səyyar məhkəməsi saat 11:40 dəqiqədə işini bitirir. Cəmi 20 dəqiqə çəkən məhkəmə İsmayılzadə Mikayıl Müşfiq Qədir oğlunu ən ağır cəzaya – güllələnməyə məhkum edir.\nBir yaz səhəri dünyaya göz açan şairin sinəsini 1938-ci ilin yanvarın 6-da qırmızı güllər, lalələr bəzəyir.\n- Öldü! Xəbər verin aşnaya, dosta -\nRuhlar mühəndisi, o böyük usta!..\n... O ki, söz atından tərpəndi, düşdü,\nSanki şeirimizin bir bəndi düşdü –\n... – Öldü! – guruldasın, çaxsın buludlar\nQəbrinə çiçəklər taxsın buludlar.\n(Hanı o qəbir? Yerini bilirsinizmi? Göstərin onu Müşfiqsevərlərə, ayaqyalın getsinlər o qəbrin ziyarətinə)\nVardımı Müşfiqin günahı? Bəli, Müşfiqin günahı həddən artıq istedadlı olmasında idi. Cılız düşüncəli, xəbis ürəkli şairciyəzlərin əl-qolunu bağlayırdı. Müşfiq olan yerdə onlara yer yoxdu...\nKim idi onlar?\nBir yığın fitnəkar, bir yığın səfil,\nBir yığın canavar, bir yığın rəzil,\nBir dəstə yolvuran, bir dəstə məğrur,\nBir dəstə qansoran, bir dəstə quldur,\nBir sıra insafsız, bir sıra gözsüz,\nBir sıra vicdansız, bir sıra üzsüz.\nMüşfiq Azərbaycan poeziyasının qızıl külçəsi idi. Bədxahlar, xəbislər tərəfindən oğurlanıb gizlədilən qızıl külçəsi. Azərbaycan poeziyasının heç zaman paslanmayan qızıl külçəsi.\n20 il Müşfiq şeiri oxunmadı. Müşfiq adı çəkmək yasaqlandı. Müşfiq xatirələrdə, hafizələrdə yaşadı. Şeirləri gizli oxundu. Öz şair oğlunu unutmurdu xalq. Haqqı da yoxdu unutmağa.\nBir şimşək ömrü yaşamaq düşmüşdü ömür payına. Bu ömrü şərəflə, namusla, kişi kimi yaşadı.\nFəsillər dolanıb illər döndü. Cavid əfəndi, Ə. Cavad, Y. Vəzir, S. Mümtaz və yüzlərlə günahsızlar kimi Müşfiqə də bəraət verildi.\nSıyrılıb keçmişin buludlarından\nMüşfiqlər gətirib böyük yarından\nYarıb günəş kimi qaranlıqları\nSöküb şəfəq kimi dumanlıqları,\nMüşfiq bugünümüzə gəldi. 100 yaşlı, həmişə cavan, həmişə 29 yaşında qalan 100 yaşlı Müşfiq.\nMüşfiq əbəs yerə demirdi:\nMənim azadlığım dünyaya sığmaz,\nAzərbaycan ədəbiyyatını bir dağ silsiləsinə bənzətsək, o sıra dağların arasında Nizami, Nəsimi, Füzuli, Sabir, Cabbarlı... zirvələri ilə bərabər başı həmişə dumanlı bir zirvə də var. Əlçatmaz Müşfiq zirvəsi.\nNə qədər ki, Azərbaycan dili var, nə qədər ki, Azərbaycan xalqı yaşayır, nə qədər ki, həyat var, bir o qədər də Müşfiq yaşayacaq. Müşfiq şeiri dildən-dilə, ürəkdən-ürəyə axacaq.\nMüşfiq haqda yazmaq istədim. Görəsən yaza bildimmi?!


masin kuzasi Bakida elanlar - Tezbazar.az\nmasin kuzasi elanlari 2020 , Bakida masin kuzasi qiymeti , masin kuzasi ucuz qiymete masin kuzasi satisi sərfəli qiymətə masin kuzasi almaq. islenmis masin kuzasi aliram, masin kuzasi satılır. Ucuz qiymetleri oyren. Tezbazar.az saytinda pulsuz masin kuzasi elani yerlesdir. Azerbaycanda ucuz qiymete masin kuzasi satilir . masin kuzasi alqi satqisi 2020\nev alqi satqisi turlar avia biletler ev satilir cam balkon kosmetika mehsullari hazir ipotekada olan menzil ukrayna dairesi stul samsung galaxy s3 un qiymeti sovde az is axtariram sebet.az turlar.az kondisioner ustasi paltaryuyan ustasi kredit telefon almaq


Tiflisdə “Gürcüstanda dinlər” adlı fotoalbomin təqdimatı keçirilib\nGürcüstanda tolerantlığı və etnik, dini müxtəlifliyi və müxtəlif dini abidələri, həmçinin din adamları, məscidlər haqqında tarixi və müasir məlumatları özündə əks etdirən “Gürcüstanda dinlər” adlı fotoalbom buraxılıb. Gürcüstan Azərbaycanlılarının Xəbər Agentliyinin (www.gaxa.ge) məlumatına görə, fotoalbom Dini Məsələlər üzrə Dövlət Agentliyi tərəfindən hazırlanıb. Bu gün həmin fotoalbomum təqdimat mərasimi keçirilib. Tədbiri Dini Məsələlər üzrə Dövlət Agentliyinin sədri Zaza Vaşakmadze açaraq fotoalbomum məziyyətləri barədə məlumat verib və dini müxtəlifliyi özündə birləşdirən fotoalbomun əhəmiyyətindən danışıb. Tədbirdə çıxış edən Barışıq və Vətəndaş Bərabərliyi Məsələləri üzrə Dövlət Naziri Ketevan Tsixelaşvili Albomda işğal olunmuş ərazilərin mədəni irs abidələri haqqında foto materiallar olduğunu bildirib. Onun sözlərinə görə, təqdimat mərasimində bu abidələrin əhatə dairəsini illərlə dəyişdirmək cəhdləri ilə əlaqəli olan problemlərdən danışılıb. Təqdimatda həmçinin parlament və hökumət üzvləri, diplomatik korpuslar, beynəlxalq təşkilatlar və ekspertlər, din xadimləri iştirak ediblər. www.gaxa.ge


Lələtəpəyə sancılan bayraq - Azinforum.az İnformasiya Portalı\nAna səhifə / Cəbhə Xəbərləri / Lələtəpəyə sancılan bayraq\nCocuq Mərcanlıda qaynar həyat, qələbəyə gedən yol\nAprel döyüşləri tarixə ordumuzun gücünün, xalqımızın birliyinin, vətənpərvərliyinin göstəricisi kimi düşdü. Aprel qələbəsi bir daha sübut etdi ki, ordumuz istənilən an işğalda olan torpaqlarını azad etməyə qadirdir. Əks-hücum əməliyyatı aparan hissələrimiz mühüm mövqelərə sahib oldu. Lələtəpə kimi strateji yüksəklik alındı. Nəticədə 1994-cü ildə düşməndən azad edilən Cəbrayıl rayonunun Cocuq Mərcanlı kəndinin təhlükəsizliyi təmin olundu. Aprel döyüşləri nəticəsində Füzuli, Cəbrayıl və Ağdərə rayonlarının işğaldan azad edilmiş ərazilərində bu gün Azərbaycan bayrağı dalğalanır. Hər kəs bu qalibiyyətin sevincini yaşayır.\nAprel qələbəsinin ikinci ildönümü ərəfəsində şəhid mayor Rasim Məmmədovun şərəfli döyüş yolunun izi ilə yolum Lələtəpəyədir. O torpaqlara ayaq basmaq üçün səbrsizlənirəm. Yol uzaq, mənzil başına tez çatmaq istəyi isə sonsuz. Cocuq Mərcanlı kəndinin sakinlərinin torpaq həsrətini, doğma od-ocağa qovuşmaq istəyini indi daha yaxşı anlayıram.\n“2016-cı il aprelin biri ön xətdə döyüş növbətçiliyi aparan bölmələrimizə düşmən qəfil hücum etdi. Şəxsi heyətimiz düşmənin müqavimətini qırdı. Düşmən müqavimət göstərməyə çalışsa da, döyüşçülərimizin gücünü gördükdən sonra əlindəki silahını atıb pərakəndə şəkildə qaçmağa başladı. Ermənilər təşviş içində idi. Düşmənin bölmələri darmadağın edildi. Bölmələrimiz əks hücumla düşməni geri otuzdurdu, Lələtəpə yüksəkliyi və ətraf bölgələr düşməndən tamamilə azad edildi. Çox gözəl bir an yaşandı. Ordumuzun gücü, bütün şəxsi heyətin döyüş ruhu ortaya çıxdı. Düşmənə və havadarlarına sübut olundu ki, Azərbaycan Ordusu 90-cı illərdəki ordu deyil. Ordumuzun vahid komandanlığı, orduda xidmət edə biləcək peşəkar zabitlər var. Əsgərlərimiz, döyüşçülərimiz böyük rəşadət göstərdilər. Lələtəpə yüksəkliyinə 3 rəngli bayrağımızı sancdılar.\nVətən sərhəddən başlayır deyirlər. Bu fikir ön xətdə əsgərlərimizin sırasında olarkən mənə daha yaxşı aydın oldu. Yayın istisindən, qışın soyuğundan çəkinməyən vətənpərvər oğullarımız ucalıq, əzəmət simvolu olan dağlarda döyüş növbətçiliyi aparır, sinəsini düşmənə sipər edirlər. Məğrurcasına dayanıblar, düşmən torpaqlarımıza ayaq açmasın deyə, gecəni səhərə qədər növbə çəkirlər, biz isti otaqlarımızda rahat uyuyaq deyə. Düzdür, Lələtəpə son dayanacaq deyil. Bu yüksəklikdən işğalda olan torpaqlarımızı seyr etdikcə düşünürəm ki, Şuşa, Xankəndi, Cəbrayıl, Laçın, Kəlbəcər, Qubadlı, Ağdam, Zəngilan bizim yolumuzu gözləyir. Biz bu yolun başlanğıcı olan Lələtəpə zirvəsində olduğumuz üçün qürur duyurduq. Aprel qələbəsinin əldə olunmasında xidmətləri olan zabitlərlə görüşüb həmsöhbət oluruq.\nOrdumuzun qurucusu, ulu öndər Heydər Əliyev hələ 70-ci illərdə Bakıda Cəmşid Naxçıvanski adına Hərbi məktəbi yaradanda bəlkə də çoxları bunun əsl mahiyyətini dərk etmirdi. Həmin məktəbin məzunları bu gün milli ordumuzun sıralarında peşəkar zabit kimi xidmət edirlər. Müstəqillik illərində hərbi təhsilin inkişafı ilə bağlı ulu öndərin gələcəyə hesablanmış ən böyük qərarlarından biri də Naxçıvanda hərbi məktəbin əsasının qoyulması oldu. Kapitan Elmar Babayev Naxçıvan hərbi liseyinin məzunlarındandır. Aprel döyüşlərinin iştirakçısı olan Elmar Babayev öz fikirlərini bizimlə bölüşür: “Aprel döyüşləri Azərbaycan Ordusunun yazdığı zəfər tarixidir. Azərbaycan Ordusu öz şücaət və məharətini həmin tarixdə düşmənə bir daha göstərdi. Düşmən xeyli sayda itki verdi. Bir zabit kimi Ali Baş Komandanı və bütün komandir heyətini əmin etmək istəyirəm ki, mən və mənim rəhbərlik etdiyim bölmə hər an döyüşə hazırdır. Hər an torpaqlarımızı düşməndən azad etməyə qadirdir. Düşmən o torpaqlarda çox qala bilməz”.\nHeydər Əliyev adına Naxçıvan Hərbi liseyinin digər bir məzunu Zülfü Rzayevi də ön xətdə xidmət edən peşəkar bir zabit kimi görmək qürurvericidir. Zülfü Rzayev aprel hadisələrini belə xatırlayır: “Ermənilər bizim ön xətdə olan kəndləri çox vaxt atəşə tuturdu. Atəşkəsi mütəmadi olaraq pozurdu. Düşmən aprelin birində hücuma keçdi. Yuxarı komandanlığın əmrinə əsasən əks-hücumla düşmən hücumunun qarşısı alındı. Şəxsi heyətimiz ön xətti yararaq düşmən mövqelərinə tərəf irəlilədi və ermənilərin canlı qüvvəsini, texnikasını məhv edərək hazırda bizim himayəmizdə olan Lələtəpə yüksəkliyində qərar tutdu. Həmin yüksəkliyə qalxmağımızla qürur duyurduq. Çünki illər boyu həsrətində olduğumuz torpaqlarda idik. Bu böyük bir zəfər idi. Aprel döyüşləri bir daha sübut etdi ki, bizim ordumuz nəyə qadirdir”.\nMayor Sədi Musayev: Lələtəpə elə bir yüksəklikdir ki, strateji əhəmiyyətə malikdir. Əvvəllər ermənilər bizim yaşayış məntəqələrini atəşə tuturdular. Gördüyünüz əkin sahələrini əkməyə imkan vermirdilər. Aprel döyüşləri zamanı Lələtəpə yüksəkliyi və onun ətrafındakı ərazilər azad edildi. Uğurlu bir əməliyyat oldu. Bu əməliyyatdan da Azərbaycan Ordusu qalib çıxdı. Bu yolda şəhidlər də verdik. Aprel şəhidləri bizim gənc nəsil üçün qəhrəmanlıq simvoludur. Apreldə şəhid olanların hər biri Azərbaycanın qəhrəmanlarıdır.\n“Biz Lələtəpə yüksəkliyini almaqla Cəbrayıl rayonunun Cocuq Mərcanlı kəndini düşmənin atəşi altında qalmaqdan xilas etdik”,-deyə Naib İsmayılov söhbətə qoşulur. “Kənddə abadlıq işləri görülüb, evlər tikilib. Kənd sakinlərinin doğma yurd-yuvalarına qayıtması təmin olunub. Bu o deməkdir ki, növbəti ayaq basacağımız torpaqlar Şuşa, Laçın, Kəlbəcər, Ağdam, Füzuli, Cəbrayıl, Qubadlı və Zəngilan olacaq, belə evlər orda da tikiləcək. İnsanlar öz el-obalarına qayıdacaqlar”.\nLələtəpədən Cocuq Mərcanlı çox gözəl görünür. Elə bu gözəlliyi görmək sorağı ilə yola düşürük. Cocuq Mərcanlıya gedən yolun üzərində yerləşən Horadizin bugünkü görkəmi göz oxşayır. Burada aprel şəhidlərinin xatirəsinə yaradılan abidəni ziyarət edirik. Bu abidə gələcək nəsillər üçün daş üzərində əbədiləşdirilən hərbi-vətənpərvərlik salnaməsidir.\nNəhayət Cocuq Mərcanlıya yetişirik. Rahat və hamar yollar, məktəb binası, bağça, məscid, sakinlər üçün tikilmiş evlər, yaradılmış imkanlar. 23 ildən sonra burda həyat bərpa edilib. Düz 23 il Cocuq Mərcanlı öz sakinlərinin yolunu gözləyib. Bu illər ərzində kənd tamamilə xarabazarlığa çevrilmişdi. Yol infrastrukturu sıradan çıxmışdı. Məhz ulu öndərin qətiyyəti ilə uğurlu Horadiz əməliyyatı nəticəsində Füzuli rayonunun bir qəsəbəsi, 20 kəndi, həmçinin Cəbrayıl rayonunun Cocuq Mərcanlı kəndi işğaldan azad edilmişdi. Lakin düşmənin tez-tez bu kəndi atəşə tutmasına görə məskunlaşma mümkün olmayıb. Yalnız Oqtay Həziyev öz ailəsi ilə birlikdə təhlükəli olsa da, kənddə yaşayışını davam etdirib. Oqtay Həziyev bildirdi ki, bu ərazilərdə yaşamaq mümkün deyildi, çünki kəndin üst tərəfində yerləşən Lələtəpə yüksəkliyi mənfur düşmənlərin əlində idi. “Uğurlu aprel döyüşlərində Lələtəpə yüksəkliyi işğaldan azad edildi. Ölkə başçısının sərəncamı ilə Cocuq Mərcanlının bərpasına başlanıldı. İndi görürsünüz, həyat necə qaynayır. Bu cür gözəl şərait qurulub. Məktəb, bağça, inzibati binalar, gözəl evlər tikilib. Dağıdılıb sıradan çıxmış yollar bərpa olunub. Ilk mərhələdə 50 yaşayış evi, Şuşa məscidinin bənzəri olan gözəl bir məscid və 90 nəfərlik məktəb binası inşa olunub. Cənab prezident bu kəndin açılışında oldu. Ölkə başçısının diqqət və qayğısı ilə mənə 4 otaqlı ev, 70 ha torpaq sahəsi hədiyyə edilib. Biz burda düşmənlərlə üz-üzə yaşayan sakinlərik. Heç birimizin də qorxusu yoxdur. Biz Azərbaycan dövlətinin, ordusunun gücünə arxalanırıq. İnsanlarımız da tam arxayındır ki, artıq güclü, vahid komandanlığa tabe olan ordumuz var. Bu kənddə yaşayırıq, yaşayacağıq da”.\nNövbəti həmsöhbətimiz Üzeyir Nəcəfovdur. Onunla Füzuli rayonunun Kərimbəyli kəndində görüşürük. Aprel döyüşlərində 4 güllə yarası alıb, II qrup əlildir. Hadisələrin canlı şahidi olan Üzeyir söhbət zamanı bildirir ki, 2-5 aprel tarixləri qürurla xatırlayacağımız bir gündür: “Həmin gün çoxdandı səbrsizliklə gözlədiyimiz işi, bir missiyanı yerinə yetirirdik. Düşmən mart ayından etibarən dəfələrlə təxribat törədirdi. Təxribatın qarşısı alınırdı. Bu dəfə fərqli oldu. Biz həm öz əlimizdə olan mövqelərimizin təhlükəsizliyini təmin etməkdən ötrü, həm də çoxdandı həsrətində olan torpaqlara ayaq basmaqdan ötrü irəli atıldıq. Düşməni geri otuzdurduq. Lələtəpə yüksəkliyini azad etdik. Geri çəkilmədik. Aprel döyüşləri Ermənistan ordusunun gücü ilə bağlı yaranmış mifi darmadağın etdi. Onlar hələ də bu məğlubiyyəti həzm edə bilmirlər. Bizim torpaqlarımız tezliklə işğaldan azad olunacaq. Aprel qələbəsi davamlı olacaq”.\nÜzeyir Nəcəfov bizi 4 yaşlı oğlu Hacı Nəcəfovla tanış edir. Atası onun üçün hərbi forma tikdirib. “Böyüyəndə kim olacaqsan”-sualımızı belə cavablandırır:\nBəli, hər birimiz bu vətənin əsgəriyik. Kimimiz səngərdə, kimimiz seçdiyimiz peşə ilə bu Vətənə xidmət edirik. Amalımızsa birdir: Əzəli ata-baba yurdlarımıza qayıtmaq. Artıq 90-cı illərin Azərbaycanı deyil, güclü dövlətə, müzəffər orduya sahibik. Fikri, xəyalı 90-cı illərdə ilişib qalan Ermənistan ordusu aprel döyüşlərində dərsini aldı. Bir daha anladı ki, bu gün Lələtəpəyə bayrağını sancan Azərbaycan Ordusu sabah bu bayrağı Şuşada, Laçında, Kəlbəcərdə dalğalandıracaq. Növbəti dəfə təxribata əl atarsa, bu dəfə könlümüz deyil, ordumuz Qarabağdan keçəcək!\nÖncəki Sərkisyan üçün son gün elan edildi: polis həbslərə başladı – Canlı\nNövbəti Oqtay Şirəliyev jurnalisti döyən şəxsləri gizlədir – Nazir çıxılmaz durumdadır


Ermənistan dövlət siyasətinin kimin əli ilə idarə olunacağını dəqiqləşdirə bilmir\nErmənistana kimin başçılıq etməsindən asılı olmayaraq həmişə onun- bunun ardınca sürünən iqtidarlar hələ də özlərinin daxili , xarici siyasətlərinin kimin əli ilə idarə olunacağını dəqiqləşdirə bilmirlər. Hadisələrin gedişinə uyğun olaraq üzünü gah Rusiyaya, gah da Qərbə çevirən Ermənistan rəhbərlərinin mövqeyi işğalçı dövlətə kimin daha çox ianə verməsi ilə ölçülür. Hakimiyyətə gəlmək üçün onu dəstəkləyənlərə guya sələflərinin buraxdıqları səhvləri aşkarlayıb, düzəldəcəyi vədini verən baş nazirin səlahiyyətlərini icra edən Nikol Paşinyan atdığı addımları ilə daha böyük bataqlığa batdığını yavaş-yavaş hiss edir.\nHazırda işğalçı ölkədə vəziyyəti gərginləşdirən parlament seçkiləridir. Vədlərini yerinə yetirə bilməyən Paşinyan diqqəti özündən yayındırmaq üçün xalqın bir növ yaralı yeri olan keçmişi qurcalamaqla məşğuldur. İctimaiyyətə 27 oktyabr 1999-cu ildə parlamentdə törədilən terroru xatırlatmaqla, hadisə qurbanlarını yad etməklə özünə əlavə dividend qazandırmağa çalışan Paşinyanın 19 il əvvəlki silahlı basqını yada salması təsadüfi deyil. Həmin hadisələrdə spiker Karen Dəmirçyan da daxil olmaqla qətlə yetirilən 7 nəfərin qohumları ilə görüşüb, onlara “təsəlli verən” Paşinyanın bu həmləsi tülkünün həccə getməsi kimi bir “ibadətdir.” Terror aktı ilə bağlı versiyalar çox olsa da onların arasında sifarişçinin və təşkilatçının o zamankı prezident Robert Köçəryanın olması faktı Paşinyanın əlinə göydən düşmə fürsət effektini yaradır.\nErmənistanda hadisələrin mürəkkəbləşdiyi bir zamanda verdiyi vədləri yerinə yetirmək imkanında olmayan Paşinyana Köçəryandan intiqam almaq üçün yaranan məqam əla fürsətdir. Paşinyan növbədənkənar seçkilər öncəsi parlament terrorunu araşdırmaqla xalqın diqqətini özündən yayındırır və eyni zamanda yenidən ictimaiyyətin etimadını qazanmaq istəyir. Sonra isə “mart hadisələri” , o zaman keçirilən prezident seçkiləri zamanı öldürülən, sabiq dövlət başçısı Serj Sərkisyanın “ayağına yazılan” digər qurbanlar gündəmə gətiriləcək.\nAmma Paşinyanı narahat edən başqa məsələlərdir. Bu yaxınlarda Almaniya və Fransa kimi qüdrətli ölkənin separatçı rejim “dqr”i tanımadığı barədə verdiyi açıqlama, Rusiya ilə ölkəmizin qarşılıqlı etimada əsaslanan münasibətlərinin tanınmış siyasətçilər, dövlət rəsmiləri tərəfindən təsdiqlənməsi, ABŞ-ın Cənubi Qafqaz respublikaları arasında Azərbaycanla əməkdaşlığa daha çox maraq göstərməsi, ölkəmizdə biri-birindən əhəmiyyətli beynəlxalq tədbilərin keçirilməsi, tanınmış xadimlərin dövlətimizlə bağlı səsləndirdikləri fikirlər, dünya enerji bazarında mövqeyini möhkəmləndirən respublikamıza artan maraq Paşinyanın sinir sistemlərinin pozulmasına gətirib çıxarıb.\nBuna görə də Paşinyanın parlament seçkilərində daha çox tərəfdar toplamaqdan başqa çıxış yolu yoxdur. Bunun üçün də yenidən “ küçə" amilindən istifadə etməyə başlayıb. 1990-cı illərdə baş verənləri açıb- tökməklə özünə dividend qazanmağa çalışan Paşinyan unudur ki, hər fikirləşdiyi heç də onun gözlədiyi kimi nəticələnməyə bilət. Siyasi, iqtisadi, hərbi tənəzzülə uğrayan ölkənin vətəndaşları artıq yenidən küçələrə çıxaraq sosial problemlərin həllini, cəbhədə həlak olan övladlarının ölümündə təqsirkar olanlar haqqında cəza tədbirlərinin görülməsini tələb edirlər.\nBuna görə də məngənə arasında sıxışıb qalan Paşinyan üçün parlament seçkiləri nəfəslik, çıxış yoludur. Bu “qayıdış” üçün hələlik ən inandırıcı yol terror qurbanlarının ruhunun “ yad edilməsi”, o hadisəni törədənləri məzarlarından çıxarıb təqsirkar qismində məhkəmə qarşısına çıxartmaqdır. Görünür, Paşinyan bu "ağılla" onu da edər, təqsirkar bilinənə ölülərə qarşı cinayət işi də açar.


"Toyota Prius"un sürücüləri niyə etiraz etdi?\n18 May 18:52 | 3 503\nSon günlər istər mediada, istərsə də sosial şəbəkələrdə "Toyota Prius" avtomobillərinin Dövlət Yol Polisi tərəfindən kütləvi şəkildə saxlanılaraq cərimə meydançalarına aparılması, avtomobil sahiblərinin cərimələnməsi barədə xəbərlər yayılıb. Məsələ burasındadır ki, səbəb olaraq, həmin avtomobillərin ölkəyə daxil olmazdan əvvəl katalizatorlarının çıxarılması, onların katalizatorsuz olması, yaxud katalizatorlarının qüsurlu olması bildirilir.\nBelə bir sual yaranır ki, sözügedən avtomobillər ölkəyə daxil olarkən və Dövlət Yol Polisinin qeydiyyatından keçərkən nəyə görə bu qüsur aşkarlanmayıb və nə səbəbə bu məsələ indi gündəmə gətirilib?\nSƏS İnternet Televiziyası olaraq məsələyə aydınlıq gətirməyə, eləcə də bununla bağlı aidiyyatlı qurumlardan və ekspertdən münasibət öyrənməyə çalışdıq. Bu barədə ilk olaraq Dövlət Gömrük Komitəsinə müraciət etdik. Qurumun mətbuat xidmətinin rəhbəri Natiq Axundov bu məsələ ilə əlaqədar açıqlama verdi.\n“Sizin sorğunuza uyğun olaraq bildiririk ki, Azərbaycan Respublikasının Nazirlər Kabinetinin 14 yanvar 2014-cü il 2 saylı qərarı ilə Azərbaycan Respublikasına idxal edilən avtonəqliyyat vasitələrindən atmosfer havasına atılan zərərli maddələr üzrə 2014-cü il aprelin 1-dən AVRO-4 ekoloji normaları tətbiq edilir.\nAvtonəqliyyat vasitəsinin AVRO-4 ekoloji normalara uyğunluğu nəqliyyat vasitəsinin VIN kodu-nəqliyyat vasitəsinin eyniləşdirmə nömrəsi vasitəsilə bazadan təyin edilir. Bu baxımdan ekoloji normalara cavab verən nəqliyyat vasitələrində katalizator sisteminin işlək olması vacibdir”, deyə Natiq Axundov bildirib.\nDaha sonra məsələ ilə əlaqədar olaraq, Bakı Şəhər Dövlət Yol Polisi İdarəsinə müraciət etdik. Qurumun mətbuat xidmətinin rəhbəri Vaqif Əsədov bununla bağlı məsələyə aydınlıq gətirdi.\n“Bununla əlaqədar narahatçılığa ehtiyac yoxdur. Sadəcə yol polisi, sürücü, vətəndaş, paytaxt sakini olaraq bir daha bu tipli avtomobil sürücülərinə müraciət edirik və vaxt veririk ki, getsinlər bu çatışmamazlığı aradan qaldırsınlar. Avtomobil alarkən, satarkən bu tələbin yerində olmasına diqqət yetirin. Mütəxəssislərə müraciət edin. Bir neçə işbazın məlum işlə əlaqəli vətəndaş-polis münasibətlərinin gərginləşdirilməsinə ehtiyac yoxdur.\nBəli, katalizatorun olmaması inzibati xəta tərkibi yaradır, bu tip avtomobillər yol hərəkətində istismar edilə bilməz. Çünki, ətraf mühitə atılan zərərli qazların miqdarını çoxaldır, eyni zamanda mühərrikin səs gücünün artmasına səbəb olur. Bu qanunun tələbidir və bu tələbi müzakirə etmək, “mən belə almışam”, “xəbərim yoxdur”, demək olmaz. Nədən vətəndaş nəqliyyat vasitəsi alarkən bir neçə mütəxəssisə, dəmirçiyə, rəngsaza, mühərrik üzrə mütəxəssisə müraciət edir? Qoy vətəndaşlar bu sahə üzrə də müraciət etsinlər.\nBəli, biz də araşdırma apardıq. Təkcə "Toyota Prius"lar deyil, bir çox avtomobillər var ki, onlarda da həqioqətən bu katalizator yoxdur. Ona görə, xahiş edirik, tələb edirik, vaxt veririk, şərait yaradırıq ki, yəni, narahatçılıq, narazılıq yaratmadan katalizatorun nəqliyyat vasitəsində olması üçün tədbir görülsün və imkan verilməsin ki, bununla bağlı o dırnaqarası alverçilər də fürsətdən istifadə eləsinlər”, deyə Vaqif Əsədov bildirib.\n"Toyota Prius", yaxud digər avtomobillərdə katalizatorların olmaması, və ya qüsurlu olması ilə əlaqədar yayılan xəbərlərlə bağlı nəqliyyat üzrə ekspert Elməddin Muradlıya müraciət etdik. Ekspert bununla bağlı maraqlı məsələlərə toxundu və ətraflı şəkildə şərh etdi.\n“Son günlər gündəmə gələn katalizator məsələsi əslində artıq həll olunmaq üzrədir. Çünki Dövlət Yol Polisinin rəhbərliyi həmin sürücülərin bir çoxunu qəbul elədi və onlara da şifahi şəkildə tapşırıq verildi ki, bir müddət onlara hərhansı bir cərimə tətbiq edilməyəcək, amma problemi həll etməlidirlər. Problem belə bir vəziyyətdə qala bilməz. Çünki, biz danışanda ətraf mühitin qorunması, ekoloji problemlərin həllindən danışırıq, amma bu tərəfdən də ekoloji problem yaradan maşınların istismarına imkan yaratsaq, gələcəkdə bizim vəziyyətimiz heç də yaxşı olmayacaq. Çünki, ortada 2019-cu il, 2023-cü illəri əhatə edən Dövlət Proqramı var, ölkə rəhbərliyi bu proqramı təsdiqləyib və ətraf mühitin qorunması, yol nəqliyyat hadisələrinin qarşısının alınması, nəqliyyat təhlükəsizliyinin gücləndirilməsi üçün bu proqram icra olunmalıdır. Burada köhnə maşınların istismardan çıxarılması və sair məsələlər öz əksini tapır.\nKatalizator məsələsi birdən-birə ortaya çıxmayıb. Polis hər bir halda məlumat əsasında araşdırma aparıb və bəlli olub ki, doğrudan da xüsusən Gürcüstandan gətirilən maşınların katalizatoru yerində deyil. Əsasən də bu Toyota Prius maşınlarında belədir. Problem də ondan qaynaqlanır ki, hansısa işbazlar burada oyun oynayırlar. Onlar əsasən bu maşınları gətirirlər. Fərdi qaydada gətirənlər də var və bu ayrı məsələdir. Amma bəzi adamlar var ki, kütləvi şəkildə bu maşınları gətirir və icarəyə verir taksi sürücülərinə. Çox ehtimal ki, katalizatorların sökülməsində onların da rolu var. Onlar həm maşını gətirirlər, həm kirayə verirlər oradan qazanc əldə edirlər, həm də katalizatoru söküb satırlar ordan da bir gəlir əldə edirlər. Amma, ən böyük ehtimal Gürcüstanla bağlıdır. Çünki, Gürcüstanda bu gün avtomobil sektoru ilə məşğul olanların 90 faizi əyri əməllərlə məşğuldurlar.\nMəsələn, avtomobil alıcısının aldığı avtomobili haradasa 15 dəqiqə saxlaması belə kifayət edir ki, həmin avtomobildən katalizator oğurlansın. Yəni, Gürcüstanda bir xəstəlik kimi bu formalaşıb ki, mütləq katalizatoru sökmək lazımdır. Xüsusən, istirahətə gedən azərbaycanlılar orada maşında olan problemi həll etmək üçün müraciət edəndə də cəmi bir neçə dəqiqə ərzində katalizator sökülür ki, heç onların özlərinin də xəbər olmur. Ona görə, son dərəcə diqqətli olmaq lazımdır Gürcüstandan gətirilən maşınlarla bağlı.\nBu məsələdə bizim mənfur qonşu ermənilərin də böyük təsiri var. Gürcüstanda avtomobil bazarında ermənilərin çox böyük imkanları var və təəssüf olsun ki, bizim o bəzi azərbaycanlılar da gedib onların tələsinə düşürlər ki, ermənilərin maşını ucuz olur. Amma bilmirlər ki, niyə ucuzdur. Çünki, onların təklif etdikləri bax belə zay maşınlardır, satırlar ki, gedib azərbaycanlıları zəhərləsin. Dolayı yolla onlar öz mənfur erməni siyasətini də yeridirlər. Bizim bəzi azərbaycanlılar da ciblərini düşünüb o maşınları alırlar, g\_torob burada satırlar və belə problemlər ortaya çıxır.\nÇox təssüf ki, belə avtomobillərin ölkəyə gətirilməsində bir məhdudiyyət yoxdur. Əgər hər hansı bir məhdudiyyət olarsa, gələcəkdə bu avtomobillərin ölkəyə gətirilməsi məhdudlaşa bilər. Bunun üçün təklif edirəm ki, hətta Milli Məclis səviyyəsində məsələni müzakirə etsinlər, həm də gömrük və yol polisi orqanlarına əlavə səlahiyyət verilsin ki, avtomobilin texniki parametrlərinə dəqiq baxsınlar. Məsələn, bir sıra inkişaf etmiş ölkələr belə zay maşınların ölkəyə gətirilməsini konkret olaraq məhdudlaşdırıb. İnsanlar öz gələcəyini, öz sağlamlığını düşünməlidirlər. Təhlükəsizlik elementləri aktiv olan maşınlara keçmək lazımdır və bütün dövlətlər istəyir ki, avtomobil parkı nə qədər yeni olarsa, nəqliyyat hadisələrinin sayı bir o qədər aşağı düşəcək. Ona görə də insanlar bunu nəzərə almalıdırlar.\nTexniki baxışda əlavə səlahiyyətlər olmalıdır. Texniki baxış zamanı bu gün hibrid avtomobillərin, elektromobillərin texniki baxış qaydaları heç məlum deyil. Çünki, bu yeni texnologiyadır. Onların texniki baxışdan necə keçiriləcəyi aydınlaşmalıdır. Texniki baxış məntəqələrində əlavə bokslar yaradılmalıdır ki, həmin bokslarda hibrid və elektromobillər texniki baxışdan keçirilməlidir. Bunun üçün də indidən mütəxəssislər də hazırlanmalıdır. Biz bu tərəfdən deyirik ki, hibrid avtomobilləri, elektromobillər gətirək, digər tərəfdən də onların mütəxəssisləri azdır Azərbaycanda. Bu barədə düşünmək lazımdır. Yoxsa, katalizator məsələsi kiminsə biznes marağıdır, burada başqa bir problem yoxdur.\nTexniki baxış zamanı nöqsanlar ona görə üzə çıxmır ki, bu avtomobillər hibrid avtomobillərdir və texniki baxış zamanı mühərriki işə saldıqda 60 km/saat sürətə qədər yanacaqdan istifadə etmir deyə yoxlayıcı cihaz da bu zaman nə isə müəyyən edə bilmir. Yerində işləyən hibrid avtomobil yanacaq istifadə etmədiyinə görə zəhərli mazın miqdarını müəyyənləşdirmək olmur. Yol Polisinin də elə bir səlahiyyəti yoxdur ki, girib maşının altına baxsın ki, o maşında katalizator yerindədir, yoxsa yerində deyil. Ona görə deyirəm ki, hibrid avtomobillər məhz burada problem yaradır ki, qanunvericilik bazası yoxdur, yeni texnologiyadır, amma insanlar da narahat olmasınlar, bu öz həllini tapacaq”, deyə Elməddin Muradlı bildirib.\nİnanırıq ki, məsələ tezliklə öz həllini tapacaq və avtomobil sahibləri avtomobil əldə edərkən daha diqqətli olacaqlar, avtomobildə katalizatorun olub-olmamasına diqqət edəcəklər və bundan sonra sürücülərlə polis arasında narazılıq yaşanmayacaq.


Ahılların sosial müdafiəsi ilə bağlı yeni dövlət proqramı hazırlanır – "Insan Hüquqları XXI əsr – Azərbaycan" Fondu\nAhılların sosial müdafiəsi ilə bağlı yeni dövlət proqramı hazırlanır\nAzərbaycanda “Ahıl vətəndaşların sosial müdafiəsinin gücləndirilməsinə dair Dövlət Proqramı”nın layihəsi hazırlanır. Layihənin hazırlanmasında ahılların layiqli həyat sürmələri ilə bağlı mütərəqqi beynəlxalq yanaşmalar əsas götürülür.\n“APA-Economics”in məlumatına görə, bu haqda Əmək və əhalinin sosial müdafiəsi naziri Səlim Müslümov Yeni Azərbaycan Partiyasının saytına müsahibəsində məlumat verib.\nNazir həmçinin xatırladıb ki, “Azərbaycan Respublikasında əməyin təhlükəsizliyi və sağlamlaşdırılması üzrə Milli Strategiya”nın layihəsi də bu ilin oktyabrında artıq hökumətə təqdim edilib. Layihədə Əməyin Mühafizəsi üzrə Milli İnformasiya Mərkəzinin, Dövlət Əməyin Mühafizəsi Fondunun, əməyin mühafizəsi vasitələrini istehsal edən müəssisələrin yaradılması, əməyin mühafizəsi üzrə mütəxəssislərin hazırlanması üçün təhsil müəssisələrinə dövlət sifarişlərinin verilməsi və s. kimi mühüm yeniliklər nəzərdə tutulur.\n“Strategiya qəbul edildikdən sonra onun icrası üçün Dövlət Proqramı hazırlanacaq. Sosial tərəfdaşların qarşılıqlı fəaliyyətinin sistemli şəkildə qurulması üçün yaradılacaq Sosial və İqtisadi Məsələlər üzrə Üçtərəfli Komissiyanın Əsasnaməsinin layihəsi isə daha təkmil variantda hökumətə təqdim olunub. “İstehsalatda baş verən bədbəxt hadisələrin təhqiqi və uçota alınması qaydaları”nın təkmilləşdirilməsi üçün də müvafiq işlər aparılır. Digər tərəfdən, “Dəyişdirilmiş Avropa Sosial Xartiyası”nın qadın və kişilərə bərabər imkanlar prinsipinə uyğun olaraq, qadınların işləməsi qadağan edilən iş yerlərinin siyahısının ləğv olunması, yalnız hamilə və yaş yarımadək uşağı olan qadınların işləməsi qadağan edilən iş yerlərinin müəyyən olunması üçün əmək qanunvericliyində dəyişiklik edilməsi gözlənilir”, – deyə nazir qeyd edib.\nQeyd edək ki, Nazirliyin sifarişi ilə icra olunan layihələr çərçivəsində müxtəlif bölgələr üzrə 1500 nəfərdən çox uşaq sosial xidmətlərlə əhatə olunub. Bu xidmətlərin monitorinqi və qiymətləndirilməsi mexanizminin təkmilləşdirilməsi üçün qabaqcıl dünya təcrübəsi əsasında, beynəlxalq ekspertlərlə birgə sosial xidmətlərə dair minimum standartların hazırlanmasına başlanılıb. Qarşıdakı dövrdə yeni layihələrdən biri kimi Əmək və Əhalinin Sosial Müdafiəsi Nazirliyi və Avropa İttifaqı ilə “Sosial xidmət sahəsinin inkişafı” üzrə Tvinninq layihəsinin reallaşdırılması da nəzərdə tutulur. Layihə üzrə keçirilən müsabiqə zamanı Avstriya təcrübəsinin daha mütərəqqi olması səbəbindən bu ölkə ilə sosial xidmətlər sahəsində əməkdaşlıq edilməsi qərara alınıb.\nPrevious Post:Prezident İlham Əliyev Yaponiya İmperatorunu təbrik edib\nNext Post:Bakıda Azərbaycan və Rusiya parlamentlərarası komissiyasının 12-ci iclası keçirilib


Məmur qadını öldürən qatil onunla gizli eşq yaşayırmış – Sensasion faktlar | 24saat\nSaray bələdiyyəsinin sədri Vəsilə Əbilhəsənovanın və ərinin dəhşətli qətli ilə bağlı yeni təfərrüatlar məlum olub. Hazırda qətli törətməkdə təqsirləndirilən Fədayi Hüseynovun cinayət işi üzrə məhkəmə prosesi Bakı Ağır Cinayətlər Məhkəməsində davam etdirilir. Artıq məhkəmə istintaqı yekunlaşmaq üzrədir və təqsirləndirilən şəxsə yaxın günlərdə hökm oxunacağı gözlənilir.BUNLARA DA BAXIN\nMusavat.com cinayət işi ilə bağlı bəzi yeni təfərrüatlar əldə edib. Qətli törədənin keçmişi, bələdiyyə sədri ilə sürücüsü arasında olan münasibətlər və qətlin baş vermə səbəbləri haqda yeni bilgilər ortaya çıxıb.\tƏvvəlcə qətli törətməkdə təqsirləndirilən Fədayi Hüseynov haqda F.Hüseynov Laçın rayonunda doğulub. Laçının işğalından sonra Bərdəyə, 1993-cü ildə isə Abşerona köçüb.\nO, bir neçə dəfə məhkumluq həyatı yaşayıb. Ağdam Hərbi Məhkəməsinin hökmü ilə Cinayət Məcəlləsinin (CM) 242-ci maddəsinin “a” bəndi ilə təqsirli bilinib 5 il müddətinə, növbəti məhkəmədə CM_nin 93-3 maddəsinin 2-ci hissəsi ilə təqsirli bilinib cəzası əhatə olunmaqla 5 il müddətə, Abşeron Rayon Məhkəməsinin hökmü ilə CM-nin 221.3-cü maddəsi ilə təqsirli bilinib 3 il 6 ay müddətinə azadlıqdan məhrum edilib. O, 2011-ci ildə cəzasını çəkib və azadlığa çıxıb.\nHazırda iki nəfərin ölümündə təqsirləndirilən F.Hüseynov başqda bir cinayət əməlində də təqsirləndirilir. O, 2014-cü ilin noyabr ayında Corat qəsəbəsi, Bağlar massivində qohumluq münasibətləri zəminində İsmayılov Araz İsmayıl oğlu və ailə üzvlərinə qarşı xuliqanlıq əməli də törədib.\tRusiyanın Azərbaycanlı Gənclər Birliyinin tədbirində Azərbaycana qarşı hörmətsizlik – VİDEO\nQətlə yetirilən bələdiyyə sədri haqda Vəsilə Əbilhəsənova Sumqayıt “Azər-Türk” Qadınlar Cəmiyyətinin sədri, Şumqayıt Şəhər İcra Hakimiyyətində Gənclər şöbəsində baş təlimatçı, 2014-cü ildə isə Saray bələdiyyəsi sədrinin köməkçi olaraq çalışıb. Bələdiyyə sədrinin ölümüdən sonra sədr vəzifəsinə keçib. Vəfadar Əbilhəsənovla ilə həyatı quran bələdiyyə sədrinin iki övladı var. Həyat yoldaşı “Azərpolad” Cəmiyyətində Aparat rəhbəri vəzifəsində işləyib.\nFədai vəziyyətdən çıxış yolu tapmaq üçün dəfələrlə Vəsiləyə yaxınlaşmağa, danışmağa çalışıb. Lakin hər dəfəsində “mənə səndən ayrı durmağımı tapşırıblar. Onsuz da problemlərim çoxdur” deyərək uzaqlaşdırıb. Fədayi son olaraq qərara gəlib ki, Vəsilənin evinə gedərək əri ilə birlikdə bütün məsələni onlara danışsın. Lakin V.Əbilhəsənova telefonda evinə gələcəyi halda Fədayiyə onu polisə şikayət edəcəyini deyib. Bu isə Fədayini daha da qəzəbləndirib.\nQeyd edək ki, təqsirləndirilən F.Hüseynov özünü qismən günahkar bilir. O, Cinayət Məcələsinin 120.2.4, 120.2.5, 120.2.7, 186.2.1, 186.2.2, 221.3-cü maddələri ilə ittiham olunur. Cinayət işi üzrə növbəti məhkəmə prosesi sentyabrın 22-də baş tutacaq.


Baş həkim işçilərin ezamiyyət pulunu yeyib – Ağdaşda | 24saat\nAğdaşda səhiyyəsində növbəti biabırçılıq baş verib.\n24saat.org-a verilən xəbərə görə, Ağdaşın mərkəzi rayon xəstəxanasının tibbi personalının ixtisasartırma və təkmilləşdirmə kurslarından keçmək üçün ayrılan ezamiyyət xərcləri kurslarda iştirak edən tibb işçilərinə verilmir.\n2015-ci ilin noyabr ayında Mingəçevir şəhərində 23 gün kurslarda olmuş, hər gün yola-nəqliyyata azı 3 manat xərcləmiş 15 nəfər tibb işçisi bu xərclərini geri ala bilmir.\nQeyd olunan xəstəxananın mühasibatlığından onlara bildiriblər ki, gözləməyin, olmayacaq, belə bir vəsait yoxdur.BUNLARA DA BAXIN\nXəstəxanadan onlara onu da deyiblər ki, hara istəyirsiz şikayət edə bilərsiniz.\n24saat.org saytına daxil olan məlumatda iddia olunur ki, tibb işçilərinə verilməli olan ezamiyyət pulunu xəstəxananın baş həkimi Nuru Nuruyev məniumsəyib.\tSəslənən iddialara münasibət öyrənmək məqsədi ilə Ağdaş mərkəzi rayon xəstəxanasının (020) 23-5-50-80 nömrəli telefonuna etdiyimiz zənglər isə faydasız oldu.\nDəfələrlə etdiyimiz cəhddən sonra zəngimizə cavab verməyə məcbur olan cənab məqsədimizi bildiyi an dəstəyi yerinə asmaqla problemin həllindən yaxa qurtarmağa çalışdı…\nMövzuya qayıdacağıq… 24saat.org


Ana səhifə » Müəlliflər\t» Taylı tayını tapar\nAzərbaycan xalqının məşhur bir atalar məsəli var: Taylı tayını tapar. Bu zərb-məsəldə ifadə olunan fikir ondan ibarətdir ki, kim hansı xislətdədirsə, həyatda hansı niyyətlə yaşayırsa, öz yerini də belələrinin sırasında tapır. Bu cəhətdən Türkiyənin tanınmış sənətçisi Sezen Aksunun ermənipərəst Rüstəm İbrahimbəyovun ideya müəllifliyi ilə gündəmə gətirilən qondarma “Milli şura”ya dəstək verməsi tam başadüşüləndir. Xatırladaq ki, sənətçi öz “İnstagram” səhifəsində “Milli şura”nın son mitinqinin fotosunu paylaşıb. Şəklin altında isə yazıb: “Azərbaycanda Taksimdəki hadisələr yaşanır. Qardaşlarımı dəstəkləyirəm. Ana müxalifətə dəstək”.\nAzərbaycandakı radikal müxalifət düşərgəsinin nəzarətində olan KİV-lər isə dərhal sənətçinin “İnstagram”dakı paylaşmasını manşet yazısı kimi tirajlayıblar. “Milli şura”da da sanki toy-bayramdır. Yeni “vahid namizəd” Cəmil Həsənli başda olmaqla AXCP-nin, “Müsavat”ın, ACP-nin, ALP-nin və bu qəbildən olan digər partiyaların, “El” hərəkatının təmsilçiləri şadyanalıq içindədirlər. Bəs necə, onlara türkiyəli sənətçidən dəstək gəlib. Özü də Sezen Aksu paylaşmasında elə-belə məsələdən yox, radikalların “20-ci sahə” deyilən ərazidə keçirdikləri və iki cüt, bir tək muzdlu “müxalifətçi”ni cəlb edə bildikləri mitinqdən bəhs edir. Sayın nə fərqi var ki? Əsas odur ki, sənətçi “mitinqçi”lərin boş meydanda tum çırtlamalarına, Xədicə İsmayılqızının zibil yığmasına, meydan süpürməsinə məhəl qoymayaraq tədbiri ciddiyə alıb. Deməli, radikallar tam yəqinliklə “ilk mitinqimizin sorağı ölkə hüdudlarını aşıb” deyə bilərlər. “Milli şura”nın “ölmüşəm, yerdən götürənim yoxdur” vəziyyətində qaldığı indiki məqamda Sezen Aksudan gələn bu “beynəlxalq dəstək” qurum üçün göydən düşən alma kimi oldu. Lap nağıllardakına bənzəyir. Axı “Milli şura”nın qiyabi sədri və sabiq qiyabi “vahid namizəd”i Rüstəm İbrahimbəyov da sərgüzəşt sevəndir. Servantesin qəhrəmanı Don Kixot yel dəyirmanı, tozanaqla döyüşərək özündən yalançı cəngavər düzəltdiyi kimi, qoca kinodramaturq da “Milli şura” üzvlərinə gah “gəlirəm”, gah da “xaricdə sizin üçün pul yığıram” nağılları danışa-danışa onların ağzını dağa-daşa saldı. İndi də başlayıb ki, “ay camaat, gəlin, 1 manatdan “sobrazim” edək...” Görünən odur ki, qiyabi sədrin və sabiq qiyabi “vahid namizəd”in nağılbazlığı, sərgüzəştsevərliyi “Milli şura”nın cəmi üzvlərinə də sirayət edib.\nDeyəsən, söz-sözü çəkdi, mətləbdən bir qədər uzaq düşdük. Qayıdaq Sezen Aksunun “Milli şura”nı, daha dəqiq desək, onun adamı utandıracaq səviyyədə cılız keçən “20-ci sahə mitinqi”ni dəstəkləməsinin üstünə. Əgər Sezen Aksu “Milli şura”ya qarşı tənqidi fikirlər işlətsəydi, bu, qəribə görünərdi. “Sarı gəlini” erməni dilində oxuyan, erməni kapellasını müşayiət edən, əksər mahnılarının bəstəkarı erməni olan, hərdən bir Azərbaycanın ünvanına atmacalar atmağı sevən birisi “Milli şura”dakı R.İbrahimbəyov kimi, onun dostu Ə.Naibov kimi ermənipərəst ünsürlərlə mənəvi yaxınlığını, ideya birliyini hiss edir və buna görə də, dəstək verir. Yoxsa Akif Nağını tərifləyəsi deyildi ki.\nSonda Sezen Aksuya bir sual ünvanlamaq istərdik: Sənətçi konsertinə sevimli “Milli şura”sının “20-ci sahə mitinqi”ndəki iştirakçıların sayı qədər tamaşaçı gəlsəydi, çıxış etməyi özünə rəva görərdimi?


“Nurgün Motors” iflas olur? » Newscenter.az\n“Nurgün Motors” iflas olur?\n08 yan 2019, 10:27\nNewscenter.az.8.01.2019. 1995-ci ildən çap edilən və geniş oxucu kütləsinə malik olan “Ekspress” qəzeti fəaliyyətini dayandırıb. Sözügedən mətbu orqanın nəşrinin dayandırılması ölkədə cərəyan edən bəzi proseslər və antiAzərbaycan şəbəkənin Mehman Hüzeynov olayı ilə bağlı Azərbaycana təzyiqləri fonunda baş verdiyindən dövləti və dövlətçiliyi hədəf seçən həmin dairələrin əlinə əlavə şans vermiş olub. Belə ki, antiAzərbaycan şəbəkə Mehman Hüseynov olayı ilə paralel şəkildə “Ekspress” qəzetinin nəşrinin dayandırılmasını Azərbaycanda söz və mətbuat azadlığının boğulması, mediaya normal şəraitin yaradılmaması kimi qəlımə verməyə başlayıblar.\nƏslində isə sözügedən mətbu orqanın nəşrinin dayandırılmasının söz və mətbuat azadlığı ilə heç bir bağlılığı yoxdur və hər bir KİV kimi “Ekspress” qəzeti də Azərbaycan Respublikasının Prezidenti yanında Kütləvi İnformasiya Vasitələrinin İnkişafına Dövlət Dəstəyi Fondu yaranandan onun imkanlarından yararlana bilib, qəzetin təqdim etdiyi layihələr KİVDF tərəfindən maliyyələşdirilib. Bir sözlə dövlətin media, KİV-lərə olan diqqət və qayğısı, azad sözün inkişafı istiqamətində atdığı addımlardan bu qəzet də yararlanıb.\nBelə olan halda “Ekspress” qəzeti niyə fəaliyyətini dayandırdı?\nSözügedən mətbu orqanın fəaliyyətinin dayandırılmasının arxasında tamam başqa məqamlar var. Məlumat üçün qeyd edək ki, “Ekspress” qəzeti vaxtı ilə “Nurgün Motors” şirkətinin prezidenti, mərhum Müşfiq Səfiyev tərəfindən təsis edilib. Etiraf edək ki, elə qəzetin inkişaf dövrü, geniş oxucu kütləsi qazanması da məhz Müşfiq Səfiyevin vaxtına təsadüf edib. Mərhum Səfiyev hər zaman media, KİV-lərə açıq olduğundan təsisçisi olduğu mətbu orqanda da bu prinsiplərə üstünlük verib, fəaliyyəti dövründə “Ekspress” qəzetinin ölkənin aparıcı media qurumlarından biri olması üçün əlindən gələni əsirgəməyib. Kifayət qədər tanınmış bir iş adamı olan Səfiyev biznes həyatında da səmərəli fəaliyyəti ilə seçilib. Lakin Müşfiq Səfiyev dünyasını dəyişdikdən sonra istər onun rəhbəri olduğu “Nurgün Motors”da, istər ona bağlı olan digər şirkətlərdə, istərsə də “Eksperess” qəzetində ciddi problemlər yaranıb. Bunun başlıca səbəbi isə mərhumun postuna, onun şirkətlərinə bacarıqsız, iş dünyasından, biznes həyatından xəbərsiz şəxslərin rəhbərlik etməsi olub. Məlumat üçün qeyd edək ki,\n“Nurgün”ün gününün batmasının əsas səbəbləri\nMüşfiq Səfiyev dünyasını dəyişdikdən sonra “Nurgün Motors”un rəhbərliyinə, eləcə də bu qrupa daxil olan şəbəkələrə Nuru Əliyev rəhbərlik etməyə başlayır. Mərhum Səfiyevin yaxın qohumu olan Nuru Əliyev ətrafına bacarıqsız, səriştəsiz adamları topladığından tədricən onun nəzarətində olan şirkətlərdə problemlər yaranır. İdarəçiliyin düzgün qurulmaması, mövcud imkanlardan səmərəli istifadə etməmək, xüsusilə də dövlət başçısının dəfələrlə irad tutduğu kimi harınlaşmaq, vəzifə səlahiyyətlərindən sui-istifadə halları tədricən “Nurgün Motors” və ona bağlı olan şirkətlərdən şikayətləri artırır. Vəziyyət o həddə çatır ki, hətta adi bir şirkət rəhbərinin övladı ictimai asayiş keşişkiçilərinə müqavimət göstərir, polisin əmrinə tabe olmur. Məlumat üçün qeyd edək ki, belə bir hadisə bir müddət əvvəl Nuru Əliyevin övladının iştirakı ilə baş verib. Belə ki, Bakının Nəsimi rayonu ərazisində Yol Patrul Xidmətinin (YPX) əməkdaşları ilə avtomobil sahibi arasında insident baş verib. Rəşid Behbudov küçəsində “90-AN-949” dövlət qeydiyyat nişanlı "İnfiniti" markalı avtomobilin sərnişini Əliyev Nurxan Nuru oğlu yol ilə paralel hərəkət edən YPX avtomobilinin əməkdaşlarını söyərək təhqir edib. YPX əməkdaşları sürücünün sərxoş olması ehtimalı ilə avtomobilə “saxla!” əmri verib. Əmrə tabe olmayan sürücü ikinci “saxla!” əmrindən sonra avtomobili dayandırıb. Bu zaman avtomobildə olan N.Əliyev maşından enərək kiçik çavuş Sənan Ədilzadənin üz nahiyəsinə yumruq zərbəsi endirib. Ardınca sürücü və sərnişin xidməti maşını idarə edən digər polisi təhqir etməyə başlayıb. Əraziyə Polis Post Patrul Xidmətinin əməkdaşları cəlb edilib.\nAraşdırma zamanı məlum olub ki, avtomobil “Nurgün Motors” şirkətlər qrupuna məxsusdur. Sürücü və sərnişinin isə qanunvericilikdə nəzərdə tutulan qaydada avtomobili idarə etmək hüququ yoxdur. Onlar asayiş keşikçilərinə göstərdikləri müqavimətə görə Nəsimi Rayon Polis İdarəsinin 22-ci Polis bölməsinə aparılıb. Bundan sonra sərnişin N.Əliyev Respublika Narkoloji Mərkəzinin alkoqol sərxoşluğunu təyinetmə məntəqəsinə dəvət edilib. Məntəqədə həkim yoxlanışı zamanı onun sərxoş olduğu müəyyən edilib. Avtomobil cərimə meydançasına yerləşdirilib. N.Əliyev inzibati qaydada məsuliyyətə cəlb olunub.\nNuru Əliyev və onun rəhərlik etdiyi “Nurgün Motors”u bitirən əsas səbəblər heç də bu deyil. Belə ki, Nuru Əliyevlə «Bakı» futbol klubunun prezidenti olmuş Hafiz Məmmədov arasında olan qohumluq əlaqəsi də birincinin ziyanına işləyən amillərdəndir. Bir müddət əvvəl bu iki şəxs qohum olublar. Nuru Əliyevin qızı Hafiz Məmmədovun oğlu Kənan Məmmədovun həyat yoldaşıdır. Sonuncu isə «Topaz»ın sahibdir.\nNəzərə alaq ki, Hafiz Məmmədov heç də Azərbaycan cəmiyyətində müsbət imici ilə ad qazanmayıb və ona qarşı münasibət heç də yaxşı deyil. Bundan başqa Hafiz Məmmədovun AFFA prezidenti olmaq istəyinə Nuru Əliyev də dəstək verib. Nuru Əliyevin belə bir oyunlara qoşulması da onunla bağlı müəyyən dairələrdə mənfi rəyin formalaşmasına yol açıb. Ən əsası Nuru Əliyevlə Hafiz Məmmədovun qohumluğu futbolda çirkli üsullara gətirib çıxarıb. Bütün qeyd edilənlər, eləcə də “Nurgün”ə aid olan şirkətlərdə idarəetmənin düzgün qurulmaması, əldə ediılən gəlilrlərin müəyyən qrup arasında mənimsənilməsi bu şəbəkədə ciddi maliyyə böhranı yaşadıb. Elə “Ekspress” qəzetinin çapının dayandırılmasına səbəb olan əsas amillərdən biri də budur.\nGöründüyü kimi, Azərbaycan dövləti, xüsusilə dövlət başçısı cənab İlham Əliyev mediyaya ciddi diqqət və qayğı göstərib onun inkişafına çalışdığı, bu sahəyə hərtərəfli dəstək göstərdiyi halda Nuru Əliyev bunun əksinə gedir və azad mətbuatın fəaliyyətinə mane olur.\nQeyd edək ki, “Nurgün” şirkətlər qrupuna çoxsaylı şirkətlər və distribütorluqlar daxildir. Bunlar aşağıdakılardır:\nKifayət qədər geniş şəbəkəyə və son günlərə qədər hətta mətbu orqana sahib olan bu şirkətin fəaliyyəti bir növ Türkiyənin baş bəlasına çevrilən nurçuların fəaliyyətini xatırladır. Qeyd edək ki, FETÖ şəbəkəsi də mediadan tutmuş idmana, iqtisadiyyatdan tutmuş siyasətə qədər, bütün sahələrə sirayət etmişdi. Elə şirkətin adında olan “NUR” sözü də bu barədəı dərindən düşünməyə əsas verir.\nEtibar Hüseynov: "Düşmən dəyirmanına su tökməyin" 31 iy 2017, 13:53\nXırdalan şəhərində “Dini maarifləndirmə işinin təşkili: gerçəkliklər və perspektivlər” mövzusunda seminar-treninq keçirilib 12 okt 2018, 19:20\nSəyyar ASAN xidmət 10 məntəqədə xidmətə başladı 28 mar 2018, 10:55\nBu il dini radikallığı təbliğ edən 19 adda kitabın Azərbaycana gətirilməsinin qarşısı alınıb 01 okt 2018, 12:55\nSuraxanıda törədilmiş 43 cinayətin üstü açılıb 16 dek 2017, 16:12


Hebsde olan keçmiş hakimin apellyasiya prosesi keçirilib - Azadliq Xeber\nHebsde olan keçmiş hakimin apellyasiya prosesi keçirilib\nHəbsdə olan keçmiş hakimin apellyasiya prosesi keçirilib\n11.12.2015 / 17:24 xeber –\nBu gün Gəncə Apellyasiya Məhkəməsində dələduzluq və rüşvətxorluqda təqsirləndirilən keçmiş hakim Həsən Əliyevin və digər şəxslərin apelyasiya şikayəti üzrə məhkəmə prosesi keçirilib.\nLent.az-ın məlumatına görə, hakim Elçin Xasməmmədovun sədrliyi ilə keçirilən prosesdə prokuror çıxış edib.\nProkuror təqsirləndirilən şəxslərin apelyasiya şikayətinin təmin edilməməsini, hökmün qüvvədə saxlanılmasını istəyib. Daha sonra hakimlər çıxış etmək üçün sözü zərərçəkmiş Ramazan Səlimova verib.\nAmma Ramazan Səlimov vəkili İradə Cavadovanın prosesdə çıxış etmədiyini əsas gətirib və çıxış etmək üçün vaxt istəyib.\nBuna görə də növbəti məhkəmə iclası dekabrın 21-nə təyin edilib.\nQeyd edək ki, Gəncə Ağır Cinayətlər Məhkəməsinin hökmü ilə Elman Məmmədov 8 il, Taleh Süleymanov 7 il müddətinə azadlıqdan məhrum edilib. Məhkəmə azadlıqda olan Həsən Əliyevin barəsində isə 7 il müddətinə azadlıqdan məhrumetmə cəzası təyin edib. O, məhkəmə zalında həbsə alınıb.\nHəmçinin Ramazan Səlimovun Həsən Əliyevə qarşı qaldırdığı mülki iddia təmin edilib və Həsən Əliyev iş üzrə mülki cavabdeh kimi tanınıb. Hökmdən narazı qalan təqsirləndirilən şəxslər apelyasiya şikayəti verərək barələrində bəraət hökmünün çıxarılmasını istəyiblər. Həmçinin zərərçəkmiş Ramazan Səlimovun müdafiəçisi Iradə Cavadova da apelyasiya şikayəti verib. O, dəymiş ziyana görə təqsirləndirilən şəxslərdən əlavə maddi təzminat istəyib.\nBakı Apelyasiya Məhkəməsində, hakim Rizvan Səfərovun sədrliyi ilə keçirilən prosesdə Həsən Əliyev və digər şəxslər Elman Məmmədov, Taleh Süleymanovun apelyasiya şikayətinə Gəncə Apelyasiya Məhkəməsində baxılması barədə qərardad qəbul edilib.\nİyunun 16-da Gəncə Apelyasiya Məhkəməsində, hakim Elçin Xasməmmədovun sədrliyi ilə keçirilən prosesdə Həsən Əliyevin vəkillərinin kasasiya şikayəti verdikləri məlum olub. Həsən Əliyevin müdafiəçiləri apelyasiya şikayətlərinə Bakı Apelyasiya Məhkəməsində baxılmasını istəyib. Amma Ali Məhkəmə onun bu istəyinə rədd cavabı verib.\nİttiham aktına görə, Rusiyadan gələn iş adamı Ramazan Səlimov Azərbaycanda işə düzəlmək üçün 2011-ci ildən tanışı Elman Məmmədova müraciət edib. Elman Məmmədov isə onu Bakı Ağır Cinayətlər Məhkəməsinin hakimi Həsən Əliyevlə tanış edib. Həsən Əliyev Ramazan Səlimovdan işə düzəltmək adı ilə 600 min manat pul alıb. Lakin sonradan nə iş düzəlib, nə də pul geri qaytarılıb.


Bu gündən fəaliyyəti bərpa olunan Bakı metrosundan görüntülər - FOTO\n19:27, 16 May\nhttps://news.day.az/az/society/1233269.html Bu gündən fəaliyyəti bərpa olunan Bakı metrosundan görüntülər - FOTO\nCəmiyyət, 9 May 2020 09:16 96 887\nXəbər verdiyimiz kimi, Nazirlər Kabineti yanında Operativ Qərargahın məlumatına əsasən, Bakı metropoliteninin sərnişindaşıma fəaliyyəti 9 may 2020-ci il tarixindən bərpa olunur.\nDay.Az-ınməlumatına görə, stansiyalar bu gün saat 06:00-dan sərnişinlərin üzünə açılıb.\nBakı metrosu gündəlik rejimlə işləyəcək və saat 24:00-dək sərnişinlərin girişinə açıq olacaq.\nQeyd olunub ki, Metropoliten gücləndirilmiş iş rejimində fəaliyyət göstərəcək, qatarların hərəkəti, texniki imkanlar nəzərə alınmaqla, minimum intervalla təmin olunacaq.\nBundan sonra Bakı Metropoliteni stansiyalarında fəaliyyət göstərən apteklərə tibbi maska satışı üçün tam şərait yaradılacaq.\nBakı metrosu sərnişinlərin nəzərinə çatdırır:\n1. "İctimai nəqliyyatda koronavirus infeksiyasının profilaktikasına dair metodiki göstəriş"ə uyğun olaraq tibbi maska taxmadan metropolitendən istifadə edilməsi qadağandır.\nSərnişinlərin metro stansiyası ərazisində, eləcə də qatarlarda tibbi maskalardan istifadəsi və sosial məsafəni gözləməsi mütləqdir.\n2. Azərbaycan Respublikası Nazirlər Kabinetinin 2 aprel 2020-ci il tarixli 124 saylı Qərarına, eləcə də Azərbaycan Respublikası Nazirlər Kabineti yanında Operativ Qərargahın məhdudiyyətlərin yumşaldılması ilə bağlı verdiyi qərarlara uyğun olaraq metro stansiyalarına yalnız yaşayış yerini SMS icazə ilə, "icaze.e-gov.az" portalında qeydiyyatdan keçməklə, xidməti vəsiqə və ya iş yeri barədə arayışla tərk edən sərnişinlərin girişinə icazə veriləcək.\nQeyd edək ki, Nazirlər Kabineti yanında Operativ Qərargahın məlumatına əsasən, Bakı metropoliteninin sərnişindaşıma fəaliyyəti 9 may 2020-ci il tarixindən bərpa olunur. Beləliklə də, stansiyalar saat 06:00-dan 24:00-dək sərnişinlərin girişinə açıq olacaq.


Heydər Əliyev: “Öz ana dilini bilməyən adamlar, şikəst adamlardır!” » YeniSözçü qəzeti\nElmar Məmmədyarovun istefa verməsi hakimiyyətin maraqlarına uyğundur\nOktyabrın 29-da İstanbulda Türkiyə Cümhuriyyətinin quruluşunun 95-ci ildönümü münasibətilə açılışı olan İstanbul Hava Limanındakı mərasimdə Azərbaycanın xarici işlər naziri Elmar Məmmədyarov iştirak və çıxış edib. Nazir Elmar Məmmədyarovun Azərbaycan dövlət dilində çıxışının əsasən rabitəsiz, bəzi hallarda anlaşılmaz ifadələr işlətməsi cəmiyyətdə kəskin diskussiyalara səbəb oldu. Bu da təsadüfi deyil. Azərbaycan ictimaiyyətinin dövlət dili ilə bağlı həsaslığı hər zaman mövcud olub. Ümummilli lider Heydər Əliyev Azərbaycan xalqının bu məsələdə həssaslığını dərindən hiss edirdi və bu həssaslığı belə ifadə etmişdi:"Ana dili hər bir xalqın varlığını təsdiq edən başlıca amildir!”\nEyni zamanda hər bir azərbaycanlının öz ana dilini bilməsinin zəruriliyini qeyd edən mərhum prezident Heydər Əliyev bu məsələ ilə bağlı mövqeyini belə ifadə etmişdi: "Öz ana dilini bilməyən adamlar şikəst adamlardır!”\nHəqiqətən də bu gün öz ana dilini bilməyən insanlara dünyanın heç bir xalqı hörmət etmir. Əksinə, öz dilini yaxşı bilən siyasətçilərə daha artıq etmad göstərilir. Baxmayaraq ki, onların bir çoxu beynəlxalq təşkilatların rəsmi dilləri hesab olunan dillərdə belə danışa bilmirlər. Azərbaycan xarici işlər naziri Elmar Məmmədyarov isə əcnəbi dilləri gözəl bildiyi halda, təmsil etdiyi ölkənin rəsmi dövlət dilində fikirlərini ifadə etməkdə çətinlik çəkir. Onun bu nöqsanınınictimai müzakirələrə səbəb olması çox təbii bir olay olsa da, cəmiyyəti qınamağa çalışanlar da tapılır. Naziri müdafiə etməyə çalışanlardan biri də xarici işlər naziri Elmar Məmmədyarovun atası akademik Məhərrəm Məmmədyarovdur. Mediaya açıqlamasında akademik Məhərrəm Məmmədyarov belə deyib:"Ataların bir sözü var. "Hər gözəlin bir eybi olar”. Əsas odur ki, Elmar vətənpərvər insandır. Bəzi adamlar belə insanları qaralamaqla məşğuldur. Olmaz belə! Azərbaycanca təmiz danışa bilən o qədər əclaflar var ki!”. Xatırladaq ki, Ümummilli lider Heydər Əliyev öz ana dilini bilməyənləri şikəst adamlar adlandırmışdı. Akademik Məhərrəm Məmmədyarov isə oğlunun təmsil etdiyi dövlətin rəsmi dilini bilməməsini onun yeganə eybi hesab edir. Çox maraqlıdır, 94 yaşlı akademik Məhərrəm Məmmədyarov belə Ümummilli lider Heydər Əliyevin öz ana dilini bilməyənlər haqqındakı fkirinin nə qədər geniş mahiyyət daşıdığının fərqində deyil. Kimyaçı alim olan akademik Elmar Məmmədyarovu qınayanlara da irad tutur ki,öncə Azərbaycanın xarici siyasətinə baxın. "Orada səhv varsa, onu düzəldin”.\nElmar Məmmədyarovun nazir olduğu dövrdə Azərbaycan diplmatiyasının uğradığı məğlubiyyətlərdən 94 yaşlı kimyaçı akademik xəbərsiz ola bilər. Ancaq Azərbaycanın ərazi bütövlüyünün BMT Baş Assambleyasında dəstəklənməməsi kimi olaylar, bir səfirin sələfini korrupsiayada ittiham edərək yerləşdiyi ölkədə hüquq-mühafizə orqanlarına müraciət etməsi kimi hallara məhz Elmar Məmmədyarov xarici işlər naziri olduğu dövrdə baş verib. Ümumiyyətlə, Elmar Məmmədyarovun xarici işlər naziri olduğu 14 il ərzində Azərbaycanın işğal altındakı torpaqlarının azad olunması ilə bağlı heç bir ciddi diplomatik uğur əldə edilmədiyi hər kəsə məlumdur. İşğalçı Ermənistanın beynəlxalq təşkilatlarda mövqeyinin güclənməsi də məhz Elmar Məmmədyarovun xarici işlər naziri olduğu dövrə təsadüf edir. Çox maraqlıdır ki, Ermənistanın artıq yalnız Dağlıq Qarabağın, onun ətrafındakı işğal altındakı yeddi rayonun da Azərbaycana mənsub olmasını şübhə altına almasına nail olması Elmar Məmmədyarovun nazir olduğu dövrə təsadüf edir. Bu gün Türkiyə, Pakistan kimi bir neçə ölkəni çıxmaq şərti ilə heç bir ölkə Azərbaycanın ərazi bütövlüyünü birmənalı dəstəkləmir. Hətta dünyanın siyasi gündəmini, hansı qərarların qəbul olunmasını müəyyən edən dövlətlərin rəsmi təmsilçiləri Azərbaycanın ərazi bötüvlüyünü şübhə altına almaqdan çəkinmirlər. Son belə hadisə ilə Rusiya Xarici İşlər Nazirliyinin və bu qurumun rəsmi təmsilçiərinin iki məsələ ilə bağlı tutduğu mövqe zamanı müşahidə edildi. İyun ayının əvvələrində Rusiya Xarici İşlər Nazirliyinin Mətbuat və informasiya departamentinin direktor müavini Artyom Kojinin keçirdiyi mətbuat konfransında Dağlıq Qarabağ münaqişəsi ilə bağlı ona ünvanlanmış suala cavabının sonradan bu qurumun rəsmi saytında təhrif edilmiş şəkildə yer aldı.\nİyul ayının sonunda isə Rusiya XİN-in rəsmi nümayəndəsi Mariya Zaxarova Ermənistan KİV-lərinə müsahibəsində Azərbaycanın ərazi bütövlüyünü şübhə altına alan fikirlər səsləndirməkdən çəkinmədi. Rusiyanın tanınmış ictimai-siyasi xadimlərinin bu yaxınlarda 2016-cı ilin aprel ayında işğaldan azad edilmiş Cəbrayıl rayonunun Cocuq Mərcanlı kəndinə səfərini şərh edərkən Azərbaycanın ərazi bütövlüyü haqqında səsləndirdikləri fikirlərin Rusiya XİN-in mövqeyi ilə üst-üstə düşmədiyini bəyan etdi. Özü də həmin insanlar Aran Qarabağın işğaldan tezliklə azad edilməsini tələb etmişdilər və çıxışlarında Dağlıq Qarabağın azad edilməsi ilə bağlı bircə kəlmə də olsun yox idi.\nBunları son olaylar kimi qeyd edirik və əslində Elmar Məmmədyarovun 14 illik xarici işlər naziri olduğu dövrdə çox belə olaylar baş verib. Son olaraq Azərbaycanın Pakistan, Moldova və Belarusiyada səfii olmuş filologiya elmləri doktoru, professor İsfəndiyar Vahabzadənin Azərbaycanın Xarici İşlər Nazirliyində ermənilərə işləyənlərin olmasını iddia etməsi, sözlərinin sübutu kimi gizli şifrə ilə göndərdiyi məktubdan ermənilərin xəbər tutmasını qeyd etməsi yetərli idi ki, Elmar Məmmədyarov istefaya göndərilsin, onun 14 ərzində nazir olduğu Nazirlikdə geniş yoxlamalar başladılsın. Akademik Məhərrəm Məmmədyarov oğlunu müdafiə edərkən onunxarici dilləri mükəmməl bilməsini qeyd edir. Burada professor İsfəndiyar Vahabzadənin "Diplomatiyanın yolu ingilis dilini bilməkdən başlamır. Diplomatiyanın yolu milli yanğıdan, milli közərtidən başlayır. Əgər insanın daxilində milli yanğı yoxdursa, ondan diplomat olmaz” fikirini qeyd etməklə, yazını bitirmək istəyirəm.Kimin haqlı olduğuna isə vətəndaşlar qərar verməlidir.\nBakıda qatarla avtobusun toqquşduğu dəhşətli qəza daha bir can aldı


Bu gün beynəlxalq işıqfor günüdür BAŞ SƏHİFƏ GÜNDƏM SİYASƏT SOSİAL ÖLKƏ TƏHSİL SƏHİYYƏ DÜNYA MÜSAHİBƏ REKLAM TƏKLİFİ DİGƏR İQTİSADİYYAT BÖLGƏLƏR MƏDƏNİYYƏT MÜNASİBƏT MƏQALƏ MEDİA CƏMİYYƏT BEYNƏLXALQ HƏRBİ TEXNOLOGİYA HADİSƏ TƏDBİRLƏR İDMAN İSLAM YAZARLAR MARAQLI ARAŞDIRMA REPORTAJ ƏDƏBİYYAT QADIN DÜNYASI KULİNARİYA Prezident İlham Əliyev mühüm sərəncam imzaladı Bu toyuqlar təhlükəlidir? - Gömrük rəsmi sənədlər yaydı Azərbaycanda bu gün ikinci zəlzələ baş verdi Təqaüdçülər üçün ən yaxşı ölkələr - Siyahı 2014-08-05 10:55 Bu gün beynəlxalq işıqfor günüdür İşıqfor ən əsaslı yol hətəkəti texnologiyası olaraq qalır. 5 avqust ümumdünya işıqfor günüdür.Ilk işıqfor dəmir yol siqnalı üzrə mütəxəssis Con Pik Nayt tərəfindən icad edilib və 1868-ci il dekabrın 10-da Londonda Britaniya parlamenti binasının qarşısında quraşdırılıb. Cihazı xüsusi təhkim edilmiş adam idarə edirdi. O, bərkidilmiş qayış sisteminin köməyi ilə cihazın oxunu qaldırır və endirirdi. Sonralar oxu işıq qazı ilə işləyən fənər əvəz etdi. Fənərdə yaşıl və qırmızı şüşələr vardı, sarı rəngdən istifadəni isə hələ fikirləşməmişdilər.1869-cu il yanvarın 2-də işıqforun qaz fənəri partlayaraq onu idarə edən polisi yaralamışdı. Ondan sonra işıqfordan təxminən 50 il – 1910-cu ilədək - ilk iki rəngli fənərdən ibarət avtomatik qurğu yaradılanadək istifadə olunmadı.Beynəlxalq İşıqfor Gününün tarixi isə avqustun 5-dən hesab edilir. Həmin gün 1914-cü ildə ABŞ-ın Klivlend şəhərində ilk elektrik işıqfor quraşdırılıb. Onun da iki – qırmızı və yaşıl işıq rəngli işıqları olub. Sarı rəngi isə polisin xəbərdaredici fiti əvəz edirdi. Lakin dörd ildən sonra Nyu-Yorkda avtomatik idarə olunan üç rəngli işıqfor quraşdırılıb. Maraqlıdır ki, ilk işıqforlarda yaşıl rəng yuxarıda olmuş, sonralar isə qırmızı rəngi yuxarıda yerləşdirmək qərara alınmışdır.Azərbaycanda işıqforla XX əsrin ortalarında tanış olublar. İşıqfor ən əsaslı yol hətəkəti texnologiyası olaraq qalır və onun qanunlarına uymamaq kəskin şəkildə cərimələnir.Hazırda Azərbaycanın paytaxtı və bölgələrdə ən müasir işıqforlardan istifadə olunur.Günay CəfərovaLiderXeber.com


"Biz 30 ildən artıqdır bu qərarı gözləyirdik"\n18:00 04.08.2016 (Yenilənib 18:19 04.08.2016)\nKarate Federasiyasının vitse-prezidenti Rəhman Hətəmov: "Karatenin Olimpiya Oyunlarına daxil edilməsinə prezident İlham Əliyevin atdığı addım təkan verib."\nBAKI, 4 avq-Sputnik. Dünən Beynəlxalq Olimpiya Komitəsi (BOK) 2020-ci ildə Tokioda keçiriləcək Yay Olimpiya Oyunlarının proqramına 5 yeni idman növünü daxil edib.\nSputnik-in məlumatına görə, bu barədə BOK-un Rio-de-Janeyroda keçirilən 129-cu sessiyasında qərar qəbul olunub. Tokio 2020 olimpiadasına daxil edilən idman növləri bunlardır: beysbol/softbol, karate, skeytbordinq, qayalara dırmanma və sörfinq.\nSputnik-in əməkdaşı Karate Federasiyasının vitse-prezidenti Rəhman Hətəmovdan federasiyanın 2020-ci il Tokio Olimpiadası haqqında planlarını öyrənib.\nVitse-prezident bildirib ki, bu xəbəri illərlə gözləyirdilər:\n"Karatenin Olimpiya Oyunlarına daxil olmasını 30 ildən artıqdır gözləyirdik. Bizim komanda dünya komandaları içində ilk beşliyə daxildir. Güclü komandamızın olmasına görə, gələcək olimpiadada uğur qazanacağımıza inanırıq."\nMilli komandanın kişilərdən ibarət yığmasının idmançılarının yaşı 28-30 arasındadır. 4 il sonra 34 yaşlı idmançı olacaqlar. Bu da onların nisbətən cavan rəqibləri ilə döyüşmələrinə mənfi təsir göstərəcək. O zaman bizim milli komandadan uğur gözləmək olar?\nRəhman Hətəmov bu problemlə bağlı suala cavabında deyib:\n"Öncəliklə qeyd edim ki, karatenin olimpiya idman növlərinə daxil edilməsi bu idman növünə marağın artmasına və bu sahəyə daha çox idmançının gəlməsinə səbəb olacaq. Bu da özlüyündə rəqabətin artmasına gətirib çıxaracaq. Olimpiadaya kimi 4 il vaxtımız var. O vaxta kimi ən güclülər seçiləcək və Azərbaycanı təmsil edəcəklər."\nVitse-prezident karatenin olimpiya idman növünə daxil edilməsinin bir səbəbinin də Bakıda keçirilən Birinci Avropa Oyunlarının olduğunu qeyd edib.\n"Prezident İlham Əliyevin təşəbbüsü ilə karate idman növünün Avropa oyunlarına salınması və oyunlar zamanı bu idman növünə marağın çoxluğu Beynəlxalq Olimpiya Komitəsinin diqqətindən yayınmayıb və bu, karatenin olimpiya idman növünə əlavə etməsinə təkan verən amillərdən biri olub."\nRəhman Hətəmov, BOK, Beynəlxalq Olimpiya Komitəsi, karate, İlham Əliyev, Avropa Oyunları


Bu gün “WeBlog” təliminin sonuncu günü idi. | nigaran\nJust open your eyes, and see that life is beautiful…\tBu gün “WeBlog” təliminin sonuncu günü idi.\tFevral 7, 2011\nBu gün dekabr ayında start verilən “WeBlog” təliminin sonuncu günü idi. Nəzərinizə çatdırım ki, “İRƏLİ” İnformasiya Texnologiyaları Mərkəzinin “WeBlog” adlı blogging təlimlərinin açılış mərasimi 15 dekabr 2010 – cu il tarixində “İRƏLİ” İctimai Birliyinin mərkəzi qərargahında keçirilmişdir. Keçirilmiş təlimlərdə əsas məqsəd gənclərə blog barədə ilkin anlayışlar, bloqların yaradılması və irəlilədilməsi, üstünlüklərindən effektiv istifadə və bloqçulardan ibarət şəbəkənin yaradılması idi. Ümumilikdə təlimlərdə 50 nəfər gənc iştirak etmək hüququ qazanmışdır. Təlimlər davamlı olaraq həftədə 2 dəfə olmaqla 2 növbə üzrə “İRƏLİ” İctimai Birliyinin layihələr mərkəzində keçirilmişdir.\nSonuncu “WeBlog” təlimi bu gün – 07.02.2011-ci il tarixində saat 14:45-də İrəli İctimai Birliyinin yeni ofisində – “IRƏLI” Gənclik Mərkəzinin Şuşa zalında keçirilmişdir. Son təlim dərsinə Samir Yəhyazadə dəvət olunmuşdu. O, blog haqha daha geniş məlumatlar verdi, həmçinin blog vasitəsilə pul qazanmaq yollarından danışdı. Sayəsində çox dəyərli informasiyalar qazandıq. Təşəkkürümüzü bildiririk..\nTəlim tamamilə sona çatdıqdan sonra və ən yaxşı blogların sahibləri sertifikatla təltif olunduqdan sonra “İRƏLİ” İctimai Birliyi İnformasiya Texnologiyaları Mərkəzi “WeBlog”-2 adlı blogging təlimlərinə start verəcək…\nİlə etiketləndi:“WeBlog”-2Samir YəhyazadəWeBlogİRƏLİ\tQan qrupuna görə əlamətlər


Yeniliklərə və uğurlara imza atılıb\nFevral ayının 19-da İsmayıllıda “2019-cu ilin sosial-iqtisadi inkişafının yekunları və 2020-ci ildə qarşıda duran vəzifələr”ə həsr olunmuş hesabat yığıncağı keçirilib.\nTədbirin keçirildiyi Mədəniyyət Mərkəzinin foyesində yığıncaq iştirakçıları rayonun sosial-iqtisadi inkişafını, kənd təsərrüfatını, sənayesini, təhsil, səhiyyə və mədəniyyət sahəsində qazanılan uğurları, eləcə də turizm potensialını əks etdirən sərgiyə baxıblar.\nYığıncağı Rayon İcra Hakimiyyətinin başçısı, Əməkdar elm xadimi Mirdaməd Sadıqov açıb, qonaqları və yığıncağa dəvət olunanları salamlayıb. 2019-cu ilin bütövlükdə ölkəmiz, eyni zamanda İsmayıllı rayonu üçün də uğurlu il olduğunu diqqətə çatdırıb. İlin əvvəlində qarşıya qoyulmuş bütün vəzifələrin icra olunduğunu, dayanıqlı inkişafın təmin edildiyini bildirib. Prezident cənab İlham Əliyevin rəhbərliyi altında dünya ölkələri ilə ikitərəfli əlaqələrin genişləndiyini, çoxtərəfli əməkdaşlığın formalaşdığını söyləyib.\nRİH-nin başçısı İsmayıllı rayonunda “2019-cu ilin sosial-iqtisadi inkişafının yekunları və 2020-ci ildə qarşıda duran vəzifələr” barədə geniş məruzə edib.\nQeyd olunub ki, 2019-cu ildə rayonda tikinti-quruculuq işləri geniş vüsət alıb. Şəhərin mərkəzində 4 ulduzlu otel binası, “Azərxalça” ASC-nin ikinci xalça istehsalı müəssisəsi, 100 yerlik uşaq bağçası, 48 mənzilli yaşayış binası, Basqal qəsəbəsində 432, Gəraybəyli kəndində 320 şagird yerlik yeni məktəb binaları, Sumağallı, Sulut, Diyallı kəndlərində tibb məntəqələri və s. tikilib istifadəyə verilib. Rayonda əsas kapitala 92 milyon 160 min manat investisiya qoyulduğu, faktiki qiymətlərlə 273 milyon 242 min manat məbləğində ümumi məhsul istehsal olunduğu diqqətə çatdırılıb. Rayon iqtisadiyyatının əsasını aqrar sahənin təşkil etdiyi, 2019-cu ildə rayon üzrə ümumi məhsul istehsalının 36,4 faizinin bu sahənin payına düşdüyü, “İsmayıllı-1” və “İsmayıllı-2” Su Elektrik Stansiyalarının il ərzində 8 milyon 903 min kilovat/saat elektrik enerjisi istehsal edərək şəbəkəyə ötürdüyü, rayonun 108 yaşayış məntəqəsindən 48-nin qazlaşdırıldığı, internetin surət və keyfiyyətinin yaxşılaşdırıldığı qeyd olunub. Rayonda su, işıq problemlərinin həll olunduğu, 121 ailəyə ünvanlı dövlət sosial yardımı verildiyi bildirilib. Təhsil, səhiyyə, mədəniyyət, turizm sahəsində əsaslı yeniliklərə və uğurlara imza atıldığı, Dövlət tədbirlərinin və bayramların yüksək səviyyədə qeyd olunduğu vurğulanıb.\nMəruzə ətrafında Rayon Polis Şöbəsinin rəisi Şəmşir Kazımov, Rayon Mərkəzi Xəstəxanası Publik Hüquqi şəxsin direktoru Vidadi Rəhimov, Nikitin adına kolxozun Müşahidə Şurasının sədri Olqa Jabina, İsmayıllı bələdiyyəsinin sədri Pərviz Ağayev, QMƏVŞA İB-nin İsmayıllı rayon filialının sədri Vidadi Zərbiyev, Gənclərin İnkişaf Karyera Mərkəzinin direktoru İsmayıl Faxtiyev, Dövlət Aqrar İnkişaf Mərkəzinin direktoru Rövşən Yəhyayev çıxış edərək 2019-cu ildə fəaliyyət sahələrində gördükləri işlər barədə məlumat veriblər.\nŞəhər 5 nömrəli tam orta məktəbinin Əməkdar müəllimi Nazənin Həsənova, Bizlan kənd sakini Tofiq Məmmədov çıxış edərək ölkə Prezidentinin apardığı genişmiqyaslı islahatların uğurlu nəticələri, əhalinin sosial həyat şəraitinin günbəgün yaxşılaşdığını qeyd ediblər. Diyallı kənd sakini Sədiqə Orucova zəlzələdən sonra onun üçün tikilən evə görə ailəsi adından cənab Prezidentə və Mehriban xanıma öz minnətdarlığını ifadə edib.\nYığıncağın işində Azərbaycan Respublikası Prezidentinin Administrasiyasının nümayəndəsi Nəsir Muxtarlı iştirak edib. Çıxışında ölkə Prezidentinin apardığı uğurlu islahatlar, həyata keçirilən tədbirlər barədə məlumat verib. İsmayıllıya ölkə rəhbəri tərəfindən göstərilən diqqət və qayğıdan danışıb.\nPrevious Ötən il Basqal üçün uğurlu olub\nNext Daha fərəhli günlər öndədir


İsmayıllılar “Ana harayı” abidəsini ziyarət ediblər. - Xəbərlər - İSMAYILLI RAYON Icra Hakimiyyəti\nİsmayıllılar “Ana harayı” abidəsini ziyarət ediblər.\nFaciə günü saat 10:00-da mərkəzi meydanda toplanmış 6 mindən çox İsmayıllı sakini Rayon İcra Hakimiyyətinin rəhbərliyi öndə olmaqla “Ana harayı” abidəsinə doğru hərəkət edib. Ziyarətçilərin önündə Xocalıların ruhunu əks etdirən libasda və “Xocalı-26” yazısını əllərində tutan gənclər gediblər.\nİştirakçılar əllərində faciə səbəbkarlarını lənətləyən, gəncləri mübarizəyə səsləyən plakatlar tutaraq mərkəzi meydandan soyqırım abidəsinədək yürüş ediblər. Abidənin qarşısında dövlət qulluğu veteranı Valeh Salehov həmin faciənin erməni millətçilərinin xalqımıza qarşı törətdiyi cinayətlər, o cümlədən Xocalı faciəsi haqqında həqiqətlərin dünya ictimaiyyətinə çatdırılması, onun soyqırımı kimi tanıdılması üçün məqsədyönlü və ardıcıl iş aparılmasından danışaraq qisas gününün yaxın olduğunu bildirib. Şəhidlərin xatirəsi bir dəqiqəlik sükutnan yad edilib. Sonra “Ana harayı” abidəsinin və Qarabağ müharibəsində şəhid olan vətən övladlarının adları yazılmış lövhələrin önünə gül dəstələri qoyulub.


Deputat Fuad Abbasovu müdafiə etdi: “Rusiya XİN-ə nota\n10:36 21 May 2019 Oxunub : 7808\n“Bir adam hamının xoşuna gəlməyə bilər. Ancaq ən pis şey unutqanlıqdır. Jurnalist Fuad Abbasovun Rusiya-Türkiyə münasibətlərinin ən kritik anlarında göstərdiyi fədakarlıq, Azərbaycanlı-çeçen konflikti zamanı atdığı addımlar barış üçün olduqca zəruri idi”\nAzvision.az xəbər verir ki, bunu Milli Məclisin deputatı Fazil Mustafa deyib. Onun fikrincə, Rusiyada dünyagörüşcə və fəaliyyət sferasına görə olduqca dağınıq bir diasporamız mövcuddur:\n“Burada hamının maraqlarını təmin etmək elə də asan məsələ deyil. Digər tərəfdən Rusiya Xüsusi Xidmət orqanları üçün azərbaycanlıların aktiv siyasi və mədəni çalışmaları da bir o qədər arzuolunan deyil və belə bir mühitdə kimsə irəli duraraq gücü çatan hansısa işləri görübsə, buna ancaq minnətdarlıqla yanaşmaq lazımdır. Burada Fuad Abbasovun atdığı hansı addımlarda siyasi yanlışlıq, naşılıq və başqa epizodlar da ola bilər. Lakin bu kimsəyə əsas vermir ki, ona fiziki işgəncə versin, üstəlik də başqa birisi də bu işgəncəyə və ya onun saxlanmasına haqq qazandırsın. Buna haqq qazandıranlar azərbaycanlı olanda, sadəcə ayıb bir davranış kimi qiymətləndirilməlidir".\nDeputat bildirib ki, Azərbaycan Xarici İşlər Nazirliyi konkret bu fakta görə Rusiya Xarici İşlər Nazirliyinə nota verməlidir.\n"Bu hadisə digər azərbaycanlıların gözünü qırmaq üçün də düşünələ bilər. Ona görə hələlik bütün ittihamları yığışdırıb Fuadın hüquqlarının müdafiəsi istiqamətində həm peşəkar hüquqi, həm də siyasi addımlar atılmalıdır. Rusiyadakı səfirimiz oranın hüquq-mühafizə orqanlarının rəhbərləri ilə müzakirələr apararaq, bu biabırçı davranışı törədənlərin məsuliyyətə cəlb olunması istiqamətində fəal diplomatik addımlar atmalıdır", - F.Mustafa qeyd edib.\nTeqlər: Deputat Fazil-Mustafa Jurnalist Fuad-Abbasov


Sabiq əməkdaşının ANS-ə qarşı şikayətinə baxıldı |\nQeyd edək ki, 1 saylı Bakı İnzibati-İqtisad Məhkəməsinə müraciət edən S.Vəliyev “ANS Müstəqil Yayım və Media” Şirkəti tərəfindən montajçı xidmət haqqının və dəymiş zərərin əvəzinin ödənilməsini istəyib. O, aprel-may aylarına maaşa görə 870 manat, dtmiş mənəvi zaiyana görə isə 5000 manat ödənilməsini xahiş edib. Məhkəmə iddianı qismən təmin edərək, ANS-in S.Vəliyevə ikiaylıq əməkhaqqını, faiz kimi 45 manat və məhkəmə xərclərinə görə, 10 manat ödəməsi barədə qərar çıxarıb.\nXatırladaq ki, ANS Türkiyədə dövlət çevrilişinə cəhddə ittiham olunan Fətullah Gülənlə müsahibəyə görə bağlanıb.\n18 iyul 2016-cı il tarixdə Milli Televiziya və Radio Şurasının iclasında ANS ÇM-ə verilmiş xüsusi razılığın (lisenziyanın) qüvvəsinə xitam verilib, həmçinin “ANS Müstəqil Yayım və Media” Şirkətinin yayımı bir ay müddətinə dayandırılıb və lisenziyanın qüvvəsinə xitam verilməsi barədə məhkəməyə müraciət edilib. Qurumun açıqlamasında vurğulanır ki, 29 iyulda Bakı Apellyasiya Məhkəməsində hakim Ülvi Mayılovun sədrliyi ilə keçirilən iclasda Milli Televiziya və Radio Şurasının ANS Müstəqil Yayım və Media Şirkətinin lisenziyasının ləğv edilməsi ilə müraciətə baxılıb və təmin edilib. ANS-in qərardan verdiyi kassasiya şikayəti isə Ali Məhkəmə tərəfindən təmin edilməyib.\n10 yaşlı Nuraydan — XƏBƏR VAR


Tahir Kərimov Salyandakı villasını neçiyə satır? GDU-da plagiat müəllimlər… ŞOK sənədlər üz Həbslər Gülənin ailəsinə çatdı – nəvəsi hə Porno ulduz Trampı biabır etdi – ŞOK iddia İraqdan ürəkləri dağlayan Aişənin görüntüləri &# Rusiya XİN-nin saytı ələ keçirildi-RƏSMİ Həsən Ruhaninin “pis və daha pis” AB Akif Çovdarov evsiz qaldı… 74 dustaq həbsxanadan qaçdı – Axtarış apar Ərdoğanın 11 aylıq 5-ci nəvəsinin şəkli ilk dəfə Saakaşvilinin xanımı siyasi mübarizəni dayandırd Orta məktəblər ilə liseylər arasında təhsil fərqi niyə yüksəkdir? – Ekspert danışır\n26 İyul 2016 / 13:58 / Baxış sayı: 1680 Abituriyentlərin ali məktəb imtahanlarının nəticələri açıqlandı. Ümumi göstəricini nəzərə alsaq, nəticələr ürək açan deyil. 22 min şagirdin 0-200 bal arasındakı göstəricisini, orta məktəb imtahanında 36 min şagirdin ana dili fənnindən “2” alması təhsilimizin köklü problemlərin göstəricisidir. Amma bəzi litsey və gimnaziyaların göstəricilərinə fərdi şəkildə nəzər salsaq. müsbət göstəricilərin olduğunu görərik.


Türkiyə qan ağlayır: Suriyada 33 əsgər şəhid oldu\n28 Fevral 2020, 09:19\nİdlibdə Bəşər Əsədə sadiq olan Suriya qoşunları Türkiyə Silahlı Qüvvələrinə hücumu edib.\nAnn.az xəbər verir ki, bu barədə Hatay valisi Rahmi Doğan məlumat verib. Hava hücum nəticəsində 33 türk əsgəri şəhid olub, 36 əsgər yaralanıb.\nGücə saatlarında Türkiyə ordusu hərbçilərin öldürülməsinə cavab olaraq Suriyanın hökumət ordusunun mövqelərinə zərbələr endirib. Bu barədə Türkiyə Prezident Administrasiyasının Əlaqələndirmə üzrə sədri Fahrettin Altun məlumat verib.\nOnun sözlərinə görə, şəhid olan Türkiyə hərbçilərinin qanı yerdə qalmayacaq: "Suriya ordusunun hədəflərinə atəş açmaq üçün hava və quru qüvvələrdən istifadə edilir. Suriyadakı fəaliyyətimiz bayrağımıza uzadılmış əllər qırılana qədər davam edəcək”.\nSon məlumatlara görə, aviazərbələr nəticəsində Bəşər Əsədə sadiq qüvvələrə məxsus maşın karvanı məhv edilib. Məlumatı verən mənbənin sözlərinə görə, "M-5” beynəlxalq şossesi (şimal-cənub) ilə hərəkət edən Suriya ordusunun əsgərləri bombardman edilib.\nTürk qüvvələrinin artilleriyası Hələbin şimalında Tel-Rifaat şəhərində Suriya qoşunlarının mövqelərinə də intensiv atəş açıb.\nBu arada Türkiyənin rəsmi xəbər agentliyi "Anadolu” bildirib ki, son iki həftə ərzində Türkiyə hərbi qüvvələri Suriya hökumət qoşunlarının 130-a yaxın hərbi texnikasını sıradan çıxardıb.


"Azərsu” Açıq Səhmdar Cəmiyyəti istehlakçıları xəbərdar etdi » AzadMedia.az\n"Azərsu” Açıq Səhmdar Cəmiyyəti istehlakçıları xəbərdar etdi\nQeyri-sabit və şaxtalı hava şəraiti olan günlərdə içməli su xətlərinin və sayğacların donvurmadan mühafizəsinə ciddi diqqət yetirilməlidir. “Azərsu” Açıq Səhmdar Cəmiyyəti istehlakçıların diqqətinə çatdırır ki, fərdi yaşayış evlərində və həyətyanı sahələrdə, eləcə də kommersiya obyektlərində quraşdırılmış sayğacların şaxtalı günlərdə donvurma nəticəsində sıradan çıxmasının qarşısını almaq üçün zəruri qabaqlayıcı tədbirlər görülməlidir.\nAbonentlərin diqqətinə çatdırılır ki, Azərbaycan Respublikası Nazirlər Kabinetinin 17 iyul 2014-cü tarixli 262 saylı Qərarı ilə təsdiq edilmiş “Sudan istifadə Qaydaları”nın 6.4-cü bəndinə əsasən mənzillərdə, fərdi yaşayış evlərində və həyətyanı sahələrdə quraşdırılmış suölçən cihazların (sayğacların) işlək vəziyyətdə saxlanılmasına istehlakçı cavabdehlik daşıyır. Fərdi yaşayış evlərində və həyətyanı sahələrdə, eləcə də qeyri-əhali istehlakçıları üçün quraşdırılımış sayğaclar istənilən kənar müdaxilə nəticəsində zədələnərək sıradan çıxarsa (sayğacların sındırılması, şaxtalı günlərdə donvurma nəticəsində sıradan çıxması və s.) onların yenilərilə əvəzlənməsi abonentin hesabına həyata keçirilir.\n“Azərsu” Açıq Səhmdar Cəmiyyəti soyuq hava şəraiti ilə bağlı abonentlərə tövsiyələr verdi\n"Azərsu" ASC vətəndaşları xəbərdar etdi\nMexaniki su sayğaclarında sərfiyyatın müəyyən olunması üçün “Azərsu” ASC tərəfindən xüsusi proqram təminatı hazırlanıb\n“Azərsu” gücləndirilmiş iş rejiminə keçdi


Siyasət – Səhifə 13 – Mediaktiv.az\nHome / Dünya / Siyasət (page 13)\nRusiya və Türkiyə arasında Dağlıq Qarabağda atəşkəsə nəzarət üzrə yaradılacaq ortaq mərkəzin vəzifə prinsiplərinin texniki detalları ilə bağlı müzakirələr davam edir. MediAktiv.az xəbər verir ki, bu barədə Türkiyənin Milli Müdafiə Nazirliyi bildirib. “Kədərdə və sevincdə bərabər olduğumuz Azərbaycanın haqlı davasında bütün imkanlarımızla yanlarındayıq”-deyə, məlumatda qeyd olunub. Xatırladaq ki, Türkiyə və Rusiya …\nUkrayna daimi olaraq Azərbaycanın ərazi bütövlüyünü və suverenliyini dəstəkləyir, Dağlıq Qarabağ münaqişəsinin həllinə mövcud olan beynəlxalq hüquq nöqteyi-nəzərdən yanaşır. MediAktiv.az xəbər verir ki, bunu Ukrayna Xarici İşlər naziri Dmıtro Kuleba “Anadolu” agentliyinə müsahibəsində deyib. “Mən hesab edirəm ki, əldə olunan razılığa gətirib çıxaran son gərginləşmənin verdiyi əsas dərs odur ki, dünyada …


“Harda nə yeyək?” – İSPANİYA MƏTBƏXİ | Gənc Ailə\nAna Səhifə QADIN Mətbəx “Harda nə yeyək?” – İSPANİYA MƏTBƏXİ\n“Harda nə yeyək?” – İSPANİYA MƏTBƏXİ\n“Gencaile.az” saytının oxucularına xarici mətbəxlə bağlı təqdim etdiyi “Harda nə yeyək?” rubrikasında bu dəfə növbə İspaniya mətbəxinindir.\nValehedici İspan mətbəxinə finikiyalılar, yunanlar, romalılar, karfaqenlilər və ərəblərin göstərdiyi böyük təsirdən yaranan regional müxtəliflik indinin özündə də sezilir. Bu baxımdan Bask, Qalisiya, Kataloniya, Valensiya, Estremadura və Kastiliya bölgələrinin mətbəxləri xüsusən fərqlənir.\nİspan mətbəxi paellya (düyüdən hazırlanmış xüsusi yemək), qaspaço (süfrəyə soyuq halda verilən ədviyyatlı tərəvəz şorbası), tortillya (omlet) və yaxud tapas (qəlyanaltı) kimi xörəkləri ilə məşhurdur.\nYemək yeməyin cənub mədəniyyəti\nİspanlılar öz vaxtlarının əhəmiyyətli hissəsini bayırda keçirirlər. Bu səbəbdən, onlar həmçinin restoran və ya kafeterilərdə çox yeyirlər. İspanlılar üçün barda nahar etmək adi bir şeydir. Belə bir bar kafe, pab və restoran rolunu oynayır və günün vaxtından asılı olaraq, müvafiq yeməkləri təklif edir. Saat 12-yə kimi adətən şirniyyatlardan ibarət olan səhər yeməyi verilir, lakin ofisiantdan xahiş edə bilərsiniz ki, sizə pendir və ya vetçina buterbrodu gətirsin. Günortadan saat dördə kimi mətbəxdə isti yeməklər hazırlanır. Saat 16:00-dan sonra mətbəx axşama kimi bağlanır. Axşam vaxtı şam yeməyi süfrəyə verilir. Desertə mövsumi meyvə və dondurmalardan başqa, pudinq və tortlar verilir. Maraqlısı odur ki, ispanlar qəhvəni də desert kimi qəbul edirlər – burada hazırlanan qəhvənin dadı həqiqətən gözəldir.\nİspan mətbəxində şorba və salatlara əlavə olunan zeytun yağından geniş istifadə olunur. Diyetoloqlar zeytun yağını ən faydalı yağ hesab edirlər. İspanlar balıq, dəniz məhsulları, paxlalar və düyüdən də çox istifadə edirlər. Yeməklərin dadını zənginləşdirmək üçün onlara pomidor, bibər, yumurta, sarımsaq, badam və çaxır əlavə olunur.\nİspan yeməkləri sadədir, lakin zəfəran başda olmaqla ətirli ədviyyatların geniş istifadəsinə görə o, çox zəngin və incə tama malikdir.\nİspaniya regionlarına kulinar səyahət\nCənub regionunda dəniz məhsulları mətbəxin əsasını təşkil edərkən, ölkənin mərkəzi hissəsində əsasən tərəvəzlər və müxtəlif ət növlərindən istifadə olunur; daqlıq reqionlarda isə – quzu əti və paxlalılardan daha çox istifadə olunur. Asturiyanın ənənəvi yeməyi fabad asturiana adlandırılan tomat sousunda pörtlənmiş paxlalılar və donuz ətindən ibarətdir. Dağlıq Kastiliyanın visit kartoçkası qızardılmış dana və quzu əti və quru vetçinalar (ən məşhur vetçina serrano adlanır);və həmçinin isti çorizo donuz sosiskalarıdır. Kataloniyada müxtəlif üsullarla hazırlanmış (təzə, bişirilmiş və ya marinada qoyulmuş) balıq və tərəvəzlər, Qalisiyada zarzuela de maricos – ədviyyatlı tomat, soğan, sarımsaq, zeytun yağı və çaxır sousunda pörtlənmiş yağda qızardılmış balıq çox məşhurdur. Valensiya isə paelya ölkəsidir. Paelya böyük dəmir tavada tərəvəz, toyuq əti və ya dəniz məhsulları ilə pörtlənmiş düyüdən hazırlanan çox məşhur və olduqca ləzzətli İspan yeməyidir. İspaniyada başlanğıcını Roma vaxtlarından götürən və süfrəyə soyuq verilən tərəvəz şorbaları – ajo blanco (ağ növü) və qaspaçço (qırmızı növü) – indiyədək öz məşhurluğunu qoruyub saxlayır. O vaxtlar bu şorbalar indiki Andaluziyanın ərazisində yerləşən hər bir Romalı leqionerin gündəlik yemək rasionuna daxil idi. İspaniya üçün başqa səciyyəvi şorbalar siyahısında mal əti və vetçina, sosiska, klyotek, cəfəri və sarımsaqdan ibarət olan puchero şorbası və əsas inqrediyentləri qoyun əti, dana budu, mal əti, vetçina, hisə verilmiş sosiska, noxud və tərəvəzlər ibarət olan qatı olla podrida şorbasıdır. Ət bişəndən sonra, o, balaca tikələrə doğranılaraq içinə sarımsaq və ətirli qöyərti əlavə olunan şorbada süfrəyə verilir. Dəniz məhsulları və balıq yeməkləri sahilboyu reqionda mətbəxin əsasını təşkil edir. Hər hansı dəniz sahilində yerləşən şəhərdə nəhəng balıq bazarları turistləri daimi cəlb edir. Orada təzə skumbriya, tunes, krevetlər, səkkizayaqlı ilbiz və omarları əldə etmək mümkündür.\nMəşhur ənənəvi qəlyanaltılardan biri tapasdır. Canya adlandırılan pivəni sifariş etsəniz tapas pulsuz pivə ilə veriləcək. Başqa qəlyanaltı xüsusilə San Sebastyan regionunda məşhur olan pintxos adlanır. Raciones tapasdan böyükdür. Lakin onların hər ikisi bir məhsul və ya xörəkdən hazırlanır, məsələn, qrildə hazırlanmış donuz qulağı, roma sayağı Kalmar və ya çaxırda bişirilən sosiskadan. Platos combinados isə bir neçə məhsuldan ibarətdir (kroket, təzə tərəvəz salatı, bir tərəfdən qızardılmış qayğanaq, dana əti). İspan ənənəsinə uyğun olaraq, yeməkdən əvvəl süfrəyə qızardılmış badam, yaşıl çiy zeytun, çörək və həmçinin tomat və sarımsaq sousu verilir.\nGeriŞəxsi brendinizi yaratmaq üçün 10 sadə addım İrəliTəmizləyici vasitələr uşaqlarınız üçün nə qədər təhlükəlidir?\nBegova şorbası necə hazırlanır? – “YABANCI DAD”


Orqanizmi toksinlərdən xaric edib böyrəkləri təmizləyən bitkilər » Qadınlar.Co - Milli Qadın Saytı\nBöyrəkləri təmizləmək üçün otlardan istifadə etmək orqanizmin özünü zərərli maddələrdən təmizlənməsinin ən yaxşı yollarından biridir. Amma nisbətən daha az tanınan üsuldur.\nBöyrəklər orqanizmin ümumi sağlamlığında çox mühüm rola malikdir. Bəs, necə? Böyrəklər bədəndən toksinlərin atılmasını təmin edir və filtr vəzifəsini yerinə yetirir. Əgər bu filtr ləngisə, bədəndəki qan zəhərlənir. Çünki duz və tullantılar böyrəklərə yığılır. Bu zaman böyrəklərə həddindən artıq tullantı maddələr və toksinlər toplandığı üçün onu xaric edə bilmir. Böyrəklərin fəaliyyətinin zəifləməsi müxtəlif səbəblərə bağlı olaraq meydana gələ bilər.\nZəncəfil qanı və böyrəyi toksinlərdən təmizləməyə kömək edir, çiy və ya bişmiş halda böyrək üçün ən yaxşı qidalardan biri hesab olunur.скачать dle 11.3\nEvin havasını təmizləyən effektiv bitkilər\nZərif sırqa dəbi (9. hissə)\nYazılı şəkillər - Xırdaburun (78. hissə)\nGəlin saç düzümləri (23. hissə)


Azərbaycan təmsilçisi Avstriyada “Miss Union”un qalibi oldu - FOTOLAR\nTarix: 3-05-2017, 16:29 Oxunma sayı: 1 314 Bölmə: Maraqlı / FOTO\nLider TV-nin aparıcısı Səhər Əkbər Miss Union-2017 beynəlxalq gözəllik müsabiqəsinin qalibi olub.\nXeberle.com xəbər verir ki, müsabiqə Vyana şəhərində keçirilib. Bu barədə "Miss Union” müsabiqəsinin Azərbaycandakı milli direktoru və rəsmi nümayəndəsi Gülnarə Xəlilova deyib.\nDildora Curayeva (Özbəkistan) birinci vitse-miss, Yuliya Qranovili (Yunanıstan) ikinci vitse-miss, Anna Kankiya (Gürcüstan) "Miss Online” və "Miss Photo Model”, Yekaterina Reykova (Ukrayna) "Miss tamaşaçı simpatiyası” və "Miss Fashion” adlarına layiq görülüblər.\nMüsbiqədə Azərbaycan, ABŞ, Avstriya, Almaniya, Yunanıstan, Gürcüstan, Kipr, Livan, Rusiya, Slovakiya, Türkiyə, Ukrayna, İndoneziya və digər ölkələrin nümayəndələri iştirak edib. Azərbaycanı isə müsabiqədə Səhər Əkbər Gülnarə Xəlilova moda evinin libaslarında təmsil edib.\nQələbə Avropanın ən qədim və gözəl şəhərlərinin birində, möhtəşəm arxitekturası olan və aralarında Motsart, Bethoven, Qaydn, Şubert, Mendel və Freydin olduğu alim və incəsənət xadimlərindən ibarət məşhurlar ordusunun vətəni Vyanada layiqli şəkildə qazanılıb”.\nMünsiflər heyətinin tərkibinə müsabiqənin Azərbaycandakı milli direktoru və rəsmi nümayəndəsi, Milli Geyim Mərkəzinin rəhbəri Gülnarə Xəlilova, Yunanıstandakı rəsmi nümayəndəsi və milli direktoru Gözəl Hansen, Almaniyadakı rəsmi nümayəndəsi Lara Ta, Gürcüstandakı milli direktoru və rəsmi nümayəndəsi Maya Xutsişvili, Birləşmiş Ərəb Əmirliklərindəki milli direktoru Maryan Makram daxil olublar. Sosial şəbəkələrdə irəliləyiş üzrə menecer Fərrux Seyfullayevdir (Özbəkistan). "Miss Union” müsabiqəsinin baş direktoru və qurucusu Gülnarə Məhəmmədovadır (Özbəkistan).\n"Miss Union” öz mədəniyyətini və ənənələrini zərifliklə uyğunlaşdıraraq müasir üslubda təmsil edən müxtəlif ölkələrin gözəllərinin birliyidir və müsabiqə iştirakçıları üçün ölkələrini ənənələr, gözəllik və mehribanlıq məcmusu qismində təmsil etmək imkanıdır. Müsabiqənin əsas devizi: "Dünyanı gözəllik xilas edəcək”. Münsiflər heyəti iştirakçıları aşağıdakı göstəricilər üzrə qiymətləndirir – xarici görünüş, milli mədəniyyətin və intellektual bacarıqların təqdimatı.\nXatırladaq ki, "Miss Union 2016”nın finalı avqustda Bakıda keçirilib. Müsabiqənin qalibi gürcüstanlı Maya Amaşukeli olub.\n“Qızıl top”u Messi alacaq\nTarix: 28-11-2019, 11:37 Oxunma sayı: 417 Bölmə: İdman\n2019-cu "Qızıl top” mükafatını Argentina millisinin və "Barselona”nın kapitanı Lionel Messi\nİlham Əliyev bu naziri digərlərinə nümunə göstərdi - VİDEO\nTarix: 25-12-2013, 12:42 Oxunma sayı: 1 017 Bölmə: Siyasət\nTarix: 9-09-2019, 12:06 Oxunma sayı: 364 Bölmə: İqtisadiyyat\n"Anemiya və mikroelementlərin çatışmazlığı artıq dünyanın bir çox ölkələrinin problemidir".\nTarix: 10-05-2016, 11:46 Oxunma sayı: 887 Bölmə: Siyasət\nTarix: 21-04-2017, 16:32 Oxunma sayı: 1 177 Bölmə: Təhsil\n80 min azərbaycanlı Amerikada yaşamaq istəyir\nTarix: 27-11-2017, 10:54 Oxunma sayı: 629 Bölmə: Cəmiyyət\nƏcnəbilərə ABŞ-da yaşamaq və işləmək izni verən "Greencard” lotoreyasını almaq istəyənlər


Elektron hökumətin gender problemləri\n(Bu məqalə “Elektron hökumət” lə bağlı ən yaxşı yazı müsabiqəsində iştirak üçün hazırlanmışdır)\nElektron hökumət, İnformasiya texnologiyalarından səmərəli istifadə etməklə hökumətin vətəndaşlıarla qarşılıqlı əlaqəsini şəffaf, məsuliyyətli təmin edən bir strukdurdur. Elektron hökumətin formalaşmasının əsas mərhələlərindən biri, hökumətin təqdim etdiyi xidmətlərini vətəndaşların onlayn rejimində istifadə etməsidır. Hökümətlə vətəndaşlar arasında informasiya mübadiləsinin mobil və simsiz, eləcə də digər informasiya texnologiyaları vasitələri ilə aparılması modeli - Government-to-Citizens (G2C) və ya Citizens-to-Government (C2G) artıq dünyanın bir sıra ölkələrində çox uğurla tətbiq olunur.\nHazırda Azərbaycanda yaradılan e-hökumət portalı dövlət orqanları ilə vətəndaşlar arasında qarşılıqlı əlaqəni təmin edir. Elektron hökumət portalında qeydiyyatdan keçən hər bir vətəndaşa qlobal informasiya resurslarına çıxış, elektron poçtdan istifadə imkanı verilir. Vətəndaş onlayn rejimində hər hansı dövlət müəssisə və yaxud məmurla birbaşa əlaqə saxlaya bilir, bu da ona öz vaxtına qənaət etməyə kömək edir. Bu xidmətlərdən əhalinin bütün təbəqələri - əlillər, işsizlər, immiqrantlar, məcburi köçkünlər, təqaüdçülər, yaşlılar, məktəblilər, dövlət orqan işçiləri bəhrələnə bilər.\nElektron hökumətin normal işləməsi üçün hər iki tərəf - məmur və vətəndaşların İKT üzrə bilik səviyyələri kifayət qədər olmalıdır.\nElektron hökumətin təqdim etdiyi xidmətlərdən yalnız elektron vətəndaş bəhrələnə bilər. Hökumətin təqdim etdiyi elektron xidmətlərdən, on-line kommunikasiyasından istifadə edə bilən elektron vətəndaş adlanır. Vətəndaşların informasiya resurslarından istifadəsini təmin etmək üçün bir çox ölkələrin hökuməti və beynəlxalq təşkilatlar texniki infrastrukturu genişləndirir, dövlət xidmətlərini və idarələrini avtomatlaşdırır və elektron sənəd dövriyyəsini tətbiq edir, vətəndaşlarla qarşılıqlı əlaqə sistemi yaradır. Lakin vətəndaşlar ona verilən imkanlardan istifadə edə bilmir, informasiya və kommunikasiya texnologiyalarını necə qəbul etməyi başa düşmür. Əgər dövlət orqanlarının rəsmi saytlarına nəzər yetirsək görərik ki, dövlət orqanının uyğun strukturu istifadəçidən yüksək səviyyədə bacarıq və xüsusi spesifik bilik tələb edir.\nAzərbaycanda yaradılan elektron hökumət xidmətlərindən bir neçə nümunəyə nəzər yetirək (www.e-gov.az):\nRabitə və İnformasiya texnologiyaları nazirliyinin altı növ təqdim etdiyi xidmətlərdən: bir nümunə - rabitə və kommunal xidmətlərin internet vasitəsilə ödənilməsi nəticəsində saatlarla məntəqələrdə növbələrin yaranmasının qarşısını alaraq, insanların vaxta qənaət etməsinə səbəb olur.\nTQDK-nın təqdim etdiyi doqquz xidmətdən iki nümunə - virtual ödəmə kartlarının onlayn və SMS vasitəsilə satışı və imtahana buraxılış vərəqələrinin İnternet vasitəsilə verilməsi, imtahan nəticələrinin SMS vasitəsilə əldə edilməsi, abituriyentlərin işini xeyli asanlaşırdı.\nSəhiyyə Nazirliyinin təqdim etdiyi dörd xidmətdən iki nümunə - dərman vasitələri haqqında məlumat əldə edilməsi insanların, sağlamlığında böyük əhəmiyyət kəsb edir. Bundan başqa profilaktik peyvəndlərin SMS vasitəsilə gənc analara çatdırılması körpə uşaqların sağlamlığında böyük rol oynayır.\nElektron hökumət xidmətlərinin inkişafı prosesində informasiyanı əldə etmək, təkmilləşdirmək və təhlil etməkdən ibarət olan “bilik işçiləri” getdikcə çoxalır. Mütəxəssislərin fikrincə, son illər açılan iş yerlərinin 60 faizindən çoxu yalnız informasiya ilə çalışmaqla daha çox iş sahələri və ixtisaslar isə kompyuterlə çalışmaqla bağlıdır. ABŞ futuroloqları C.Hesbet və P.Eburdinin qeyd edirlər ki, əgər tipik sənaye işçisi kişilərdirsə, informasiya işçiləri qadınlardır. Belə nəticəyə gəlmək olar ki, elektron hökumət xidmətlərinin inkişafında qadınların xüsusi yeri var.\nBMT-nin baş katibi Pan Gi-Mun öz çıxışlarının birində vurğulamışdır ki, “Qadınların enerjisi, bacarığı və gücü bəşəriyyətin faydalanmadığı ən dəyərli təbii sərvətdir” .\nİT bacarıqlarına və rəqəmli texnologiyalardan istifadəyə görə qadınlar kişilərdən heç də geridə qalmırlar. 10 il əvvəlki statistikaya nəzər yetirsək, informasiya texnologiyaları sahəsində işləyən qadınların olduqca az sayda olduğunu görərik. Son vaxtlar qadınların kompyuter və rəqəmli texnologiyalara marağı çox artmışdır. Lakin, bu gün əfsuslar olsun ki, rəhbər işçilərin böyük əksəriyyəti İT üzrə təcrübəli qadın mütəxəsislərini makinaçı kimi işlərə cəlb edirlər.\nHazırda beynəlxalq səviyyədə Qadın şəbəkələri mövcuddur. Belə ki, 2010-cu ilin oktyabr ayında BMT-nin Beynəlxalq Telekommunikasiya Birliyinin rəhbərliyi ilə Meksikanın Guadalaxara şəhərində keçirilən konfransda İKT üzrə Qlobal Qadın Mütəxəssislər Şəbəkəsinin yaradılması haqqında qərar qəbul edildi. Burada əsas məqsəd gender bərabərliyini genişləndirməkdən ibarətdir. İKT üzrə Qlobal Qadın Mütəxəssislər Şəbəkəsinin əsas missiyası İT əsasında qadınların imkanlarının artırılması, qadınların texnika sahəsi üzrə karyeralarını genişləndirmək üçün maarifləndirilməsinə kömək etməkdir. Bu qlobal şəbəkə dövlət və özəl sektor, akademik dairədə çalişan İKT üzrə mütəxəssis qadınları birləşdirir.\nNiderlandın Tvente Universitetində aparılan tədqiqatlar göstərir ki, qadınların kişilərə nisbətən İnternet bacarıqlarının olmaması üzündən çox vaxt itirilir. Bundan başqa onlar göstərirlər ki, qadınların İKT bacarıqlarının lazımi səviyyədə olmaması iqtisadiyyatın bütün sahələrinin inkişafını ləngidir.\n“Ctrl Alt Delete” tədqiqatçılarının hesablamalarına görə iş yerlərində kişilərə 16% - qadınara 20% kömək, kişilərə 50% - qadınlara 52% texniki dəstək göstərilir, sərbəst işləməyə görə kişilər 33%, qadınlar 25% təşkil edir.\nBMT-nin Beynəlxalq Telekommunikasiya Birliyin 8 aprel 2011-ci ildən başlayaraq İKT üzrə beynəlxalq qadınlar günü hər il aprel ayının 4-cü həftəsinin 4-cü gününün qeyd edilməsi haqqında qərar qəbul etdi.\nÖlkəmizdə də 2012-ci ildən etibarən İKT qadınlar günü qeyd olunmağa başladı. Burada əsas məqsəd gənc qadınların İT sahəsində ixtisas seçimi, texnika sahəsinə maraqlarını artırmaq üçün maarifləndirici, psixoloji təlimlərə maraqlarını artırmaqdır.\nSon zamanlar qadınlarla bağlı veb-səhifələrin sayı sürətlə artır. Bu saytların içərisində qadın və uşaq hüquqları haqqındakı saytların sayı 9 dəfə artmışdır. Azərbaycan dilli Google.az axtarış sistemində “qadınlar” açar sözü sorğusuna cavab olaraq 2012-ci ildə 3 760 000 veb səhifə açılırdısa, hazırda bu rəqəm 5 760 000- çatıb.\nBu onu göstərir ki, “Qadınlar və cəmiyyət” mövzusuna maraq daima artır. Belə ki, Azərbaycanda Gender İnformasiya Mərkəzi fəaliyyət göstərir. Mərkəz Azərbaycanda İKT-nin gender aspektinin inkişafi, İnformasiya cəmiyyətində gender bərabərliyi və digər mövzular ətrafında seminarlar keçirir. Gender İnformasiya Mərkəzinin saytında qadınlarımız daha çox Avropa Qadın Tezaurusu, Gender direktoriyası bölmələrindən faydalanır. Avropa Qadın Tezaurusu - məlumatlar bankında, İnternetdə, qadın kitabxanalarında, sənəd mərkəzlərində və arxivlərdə "qadın" informasiyasının təyin edilməsi və axtarışı üçün vasitədir. Tezaurusda 2087 termin var. Tezaurusun Azərbaycan versiyasına bizim cəmiyyətin sosial-siyasi reallıqlarını, milli mədəniyyətimizi və islam mədəniyyətini əks etdirən 589 terminlər daxil edilmişdir.\nÖlkəmizdə dövlət hakimiyyət strukturlarında çalışan qadınların sayı xeyli artıb. Qadınlar biznes sahəsində çox böyük nüfuza malikdirlər. İnternetlə, media ilə maraqlanan qadınlar üçün kommersiya məqsədli olmayan çox sayda təşkilatlar fəaliyyət göstərir ki, onlar qadınlara müxtəlif təlimlər təklif edir, karyeralarını qurmağa kömək edir. İnformasiya əsrinin sənaye senarisindən keçid mərhələsi kompyuter və rəqəmli texnika sahəsi geniş imkanlar yaradır. Bu gün qadınların İKT üzrə səlahiyyətlərinin artırılması prosesi bütün dünyada uğurla inkişaf edir.\nMəlumdur ki, sənayenin elə bir sahəsi yoxdur ki, orada qadınlar çalışmasın. Qadın müəllimdir, həkimdir, mühəndisdir, proqramçıdır və nəhayət anadır. İstər evdar qadının, istərsə də iş yerlərində çalışan qadınların bütün öhdəliklərində informasiya texnologiyalarından geniş istifadə olunur. elektron hökumət xidmətlərindən istifadə qadınların işini asanlaşdıra bilər. Burada qadınların İT bacarıqlarına yiyələnməsi vacibliyi, elektron hökumət xidmətlərinin inkişafına təkan verən hərəkətverici qüvvəyə çevrilə bilər.\nAzərbaycanda yaradılan elektron hökumət portalında yerləşdirilən bütün xidmət növləri qadınlarının ümumi maraq dairəsini daha da genişləndirəcək və hüquqlarının müdafiəsi istiqamətində böyük rol oynayacaq.\nMəlumdur ki, İnternet ümumdünya gender bərabərliyi hərəkatına imkan yaratdı. İnternetin yaranması ilə bütün dünya informasiyanın necə yığılması, saxlanması, mübadiləsinın şahidi oldu. Elektron hökumət xidmətlərinin inkişafı isə gender bərabərsizliyinin tamamilə aradan qaldırılmasına səbəb olacaq və elektron hökumət portalı bəşər tarixində daim parlayan üfüqə çevriləcək.\nOfelya İdris qızı Mazanova\nTexnoloji innovasiya və telekommunikasiya şöbəsi


ADGTT-nın səhnəsində həftəsonu 7 tamaşa nümayiş ediləcək… | Sim-sim.az\nADGTT-nın səhnəsində həftəsonu 7 tamaşa nümayiş ediləcək…\nAzərbaycan Dövlət Gənc Tamaşaçılar Teatrının bahar əhvallı həftəsonu repertuarı maraqlı tamaşalarla zəngindir. Həmişə olduğu kimi bu həftə də teatrın reperatuarı həm məktəblilər həm də gənc və yaşlı nəslin zövqünü oxşamağa çalışıb. Belə ki, aprel ayının 13-də saat 19:00-da teatrın kiçik səhnəsində P.Zyuskindin “Kontrabas” tamaşası nümayiş olunacaq. Aprel ayının 14-ü teatrın kolletivi H.Cavidin “Şeyx Sənan”, 15-i M.Füzulinin “Leyli və Məcnun” tamaşaları ilə qonaqların və şəhər sakinlərimizin görüşünə gələcək. Aprelin 16-da isə ADGTT-nın səhnəsində Sumqayıt Dövlət Dram Teatrının kollektivi N.Muradoğlunun “Zülmətdə işıq” tamaşası ilə çıxış edədək. Qeyd edilən tamaşalar saat 19:00-da nümayiş olunacaq.\nTeatrın məktəblilər üçün nəzərdə tutduğu reperatuar da rəngarəngdir. Həftəsonu asudə vaxtını səmərəli təşkil etmək üçün teatr kiçik yaşlı dostlarına aprelin 14-ü saat 12:00 və 14:00-da A.Tolstoyun “Buratinonun macəraları”, 15 aprel tarixində eyni saatlarda isə E.Uspenskinin “Çeburaşka” tamaşalarını təqdim edəcək.\nTamaşaçılar tərəfindən hər zaman maraqla qarşılanan səhnə əsərlərində rolları Əməkdar artistlər Şövqü Hüseynov, Gülər Nəbiyeva, Leyli Vəliyeva, Şəfəq Əliyeva, Almaz Mustafayeva, Kəmalə Hüseynova, aktyorlar Güşvər Şərifova, Elşən Hacıbabayev, Səbinə Məmmədova, Asya Atakişiyeva və teatrın sevilən aktyor heyəti ifa edir.\nBölmə: Afişa, Xəbər Tarix: April 12, 2018